

**Publiskais pārskats 2024.gads**

Riepnieku iela 2, Rīga, LV-1050

[pasts@vdzti.gov.lv](mailto:pasts@vdzti.gov.lv)

[www.vdzti.gov.lv](http://www.vdzti.gov.lv)

**Saturs**

[Ievads 2](#_Toc169733684)

[1. Pamatinformācija 2](#_Toc169733685)

[1.1. Iestādes juridiskais statuss un atbildība 2](#_Toc169733686)

[1.2. Darbības stratēģija un tās novērtējums 3](#_Toc169733687)

[1.2.1. Drošība 4](#_Toc169733688)

[1.2.2. Sertificēšana 7](#_Toc169733689)

[1.2.3. Laba pārvaldība 10](#_Toc169733690)

[1.2.4. Resursi 13](#_Toc169733691)

[2. Finanšu resursi un iestādes darbības rezultāti 14](#_Toc169733692)

[2.1. Budžeta finansējums un tā izlietojums 14](#_Toc169733693)

[2.2. Iestādes darbības rezultāti 15](#_Toc169733694)

[2.2.1. Dzelzceļa sistēmas dalībnieku uzraudzība 15](#_Toc169733695)

[2.2.2. Pakalpojumu pārvaldība 17](#_Toc169733696)

[2.2.3. Normatīvo aktu projektu sagatavošana 26](#_Toc169733697)

[2.2.4. Efektīvas darbības nodrošināšana 27](#_Toc169733698)

[3. Inspekcijas struktūra un personāls 28](#_Toc169733699)

[4. Sadarbība un komunikācija 30](#_Toc169733700)

[5. Plānotie pasākumi 2025. gadam 32](#_Toc169733701)

# **Ievads**

Gada pārskata mērķis ir atainot paveikto un norādīt uz Valsts dzelzceļa tehniskās inspekcijas (turpmāk- Inspekcija) sasniegtajiem rezultātiem salīdzinājumā ar iestādes attīstības plānošanas dokumentos noteiktajiem uzdevumiem un plānoto, kā to nosaka Ministru kabineta 05.05.2010. noteikumi Nr. 413 “Noteikumi par gada publiskajiem pārskatiem”.

2024. gada pārskatā ir ietverts Valsts dzelzceļa tehniskās inspekcijas darbības stratēģijas 2023.–2026. gadam (turpmāk- Stratēģija) mērķu un galveno darbības virzienu jeb prioritāšu atainojums, plānoto rezultatīvo rādītāju izpildes novērtējums un sniegta informācija par iestādes darbību, finanšu resursiem, personālu, sadarbības un komunikācijas nodrošināšanu un nākamajā gadā plānotajiem pasākumiem.

# **Pamatinformācija**

## **Iestādes juridiskais statuss un atbildība**

Inspekcija ir izveidota 1999.gada 1.jūlijā. Ministru kabineta 2005.gada 4.janvāra noteikumi Nr.14 „Valsts dzelzceļa tehniskās inspekcijas nolikums” nosaka, ka Inspekcija ir Satiksmes ministrijas pārraudzībā esoša tiešās pārvaldes iestāde. Saskaņā ar Dzelzceļa likumu Inspekcija ir valsts drošības iestāde dzelzceļa jomā Latvijā, kas veic dzelzceļa tehniskās ekspluatācijas noteikumu[[1]](#footnote-1) kontroli un dzelzceļa sistēmas dalībnieku uzraudzību.

Nacionālajos tiesību aktos Inspekcijas darbību regulē un funkcijas nosaka Dzelzceļa likuma 33.pants, Bīstamo kravu aprites likuma 11.pants un Ministru kabineta 2005.gada 4.janvāra noteikumi Nr.14 „Valsts dzelzceļa tehniskās inspekcijas nolikums”.

Līdz ar Eiropas Savienības (turpmāk- ES) Ceturtās dzelzceļa pakotnes tehniskā pīlāra tiesiskā regulējuma[[2]](#footnote-2) pārņemšanu Latvijā, Inspekcija ir daļa no vienotās ES dzelzceļa sistēmas, kas savā darbībā īsteno funkcijas, kuras ir noteiktas dzelzceļa drošību regulējošos tieši piemērojamos ES tiesību aktos[[3]](#footnote-3) saistībā ar uzraudzības procesa un savstarpējas izmantojamības nodrošināšanu dzelzceļa sistēmā.

Inspekcija pārstāv Latvijas intereses ES un citās starptautiskās institūcijās un organizācijās vai darba grupās, sniedz priekšlikumus Satiksmes ministrijai par ES regulu, direktīvu un lēmumu prasību pārņemšanu vai ieviešanu, nodrošina konsultācijas starp Inspekciju un citām iesaistītajām pusēm normatīvo aktu izstrādāšanas procesā, pieņem lēmumus par kustības drošības apdraudējumu un dzelzceļa infrastruktūras vai ritošā sastāva darbības apturēšanu un veic citas funkcijas.

Organizatoriski, juridiski un lēmumu pieņemšanā Inspekcija ir neatkarīga institūcija, kas savas funkcijas veic atklātā, nediskriminējošā un pārredzamā veidā.

## **Darbības stratēģija un tās novērtējums**

Inspekcijas kā valsts pārvaldes institūcijas darbība balstās uz Stratēģijā noteikto galveno pamatmērķi un prioritātēm. Stratēģijā ir definēta iestādes misija un vīzija, un kopīgās vērtības.

Inspekcijas Stratēģijā izvirzītais pamatmērķis balstās uz iestādei normatīvajos aktos un tieši piemērojamos ES tiesību aktos noteiktajām funkcijām un ES dzelzceļa sistēmas kopīgo drošības mērķi – **uzturēt** **augstu drošības līmeni**.

|  |  |
| --- | --- |
| **Mērķis** | **Nepārsniegt ES Komisijas lēmumā Nr.2012/226/ES (2012.gada 23.aprīlis) par dzelzceļa sistēmas kopīgo drošības mērķu kopumu[[4]](#footnote-4) Latvijai noteiktās vērtības**. |

Saskaņā ar ES Komisijas lēmumu Nr.2012/226/ES (2012.gada 23.aprīlis) par dzelzceļa sistēmas kopīgo drošības mērķu kopumu katras dalībvalsts dzelzceļa sistēmas drošības līmenis tiek izteikts nacionālajās atsauces vērtībās, kas attiecīgajai dalībvalstij norāda maksimāli pieļaujamo dzelzceļa riska kategorijas līmeni. Atbilstoši vērtējumam Latvija ir sasniegusi mērķi - nepārsniegt noteiktās vērtības.

1.tabula. **Riska kategoriju atsauces vērtības**

| **Riska kategorijas** | **Atsauces vērtība** | **2023.gada novērtējums** | **2024.gada novērtējums** |
| --- | --- | --- | --- |
| Pasažieru risks | 78,2 (x10-9)[[5]](#footnote-5) | nav pārsniegts | nav pārsniegts |
| Pasažieru risks | 0,665 (x10-9) | nav pārsniegts | nav pārsniegts |
| Darbinieku risks | 64,8 (x10-9) | nav pārsniegts | nav pārsniegts |
| Pārbrauktuvju lietotāju risks | 239,0 (x10-9) | nav pārsniegts | pastāv risks pārsniegt |
| „Citu” personu risks | 11,6 (x10-9) | nav pārsniegts | nav pārsniegts |
| Dzelzceļa teritorijā nepiederošu personu risks | 1310,0 (x10-9) | nav pārsniegts | nav pārsniegts |
| Sabiedrības risks | 1660,0 (x10-9) | nav pārsniegts | nav pārsniegts |

Latvijas kopējo drošības mērķu sasniegšanas novērtējums riska kategorijām norāda, ka izpildes kritēriji netiek pārsniegti, taču pastāv risks pārsniegt kategorijā - Nodarbinātie. Inspekcija ir identificējusi riskus un ir adresējusi dzelzceļa sistēmas dalībniekiem izvērtēt pasākumus risku mazināšanai. Kopumā Inspekcijas izvēlētā stratēģija, lai nodrošinātu augstu drošības līmeni, ir pareiza un tā ir jāturpina, lielāku uzmanību pievēršot riska kategorijām Nodarbinātie un Pārbrauktuvju lietotāji, lai cietušo skaits uz dzelzceļa samazinātos.

Lai uzturētu pietiekoši augstu drošības līmeni un veicinātu Eiropas dzelzceļa telpas izveidi bez robežām, Inspekcijas uzdevums ir drošības risku identificēšana, atbilstošas uzraudzības nodrošināšana, ko var panākt sertificējot un uzraugot dzelzceļa transportā iesaistītos dalībniekus un organizācijas, auditējot risku vadības procesus un reaģējot uz satiksmes negadījumu cēloņiem.

Inspekcijas izvirzīto mērķu sasniegšanai savas darbības plānošanas periodā 2023.-2026. gadam ir noteikusi četrus galvenos attīstības virzienus jeb prioritātes, kuras ir cieši saistītas ar tieši piemērojamo ES tiesību aktu prasībām.

|  |  |
| --- | --- |
| **Prioritātes** | **1. Drošība;**  **2. Sertificēšana;**  **3. Laba pārvaldība;**  **4. Resursu pietiekamība.** |

Katrai no prioritātēm attiecīgā darbības procesa ietvaros ir definēti mērķi un pasākumi, un izvērtēti sasniedzamie kvalitatīvie un kvantitatīvie rādītāji par 2024.gadu.

### **1.2.1. Drošība**

Vienoto drošības prasību sasniegšanai Inspekcija ir noteikusi vairākus mērķus un uzdevumus:

1. kustības drošības līmeņa uzturēšana, nodrošinot to ar dzelzceļa sistēmas dalībnieku uzraudzību;
2. veicināt dzelzceļa sistēmas dalībniekiem uzņemties atbildību par dzelzceļa sistēmas drošību, ieviešot drošības kultūru organizācijās;
3. vienotas drošības prasības vienotajā dzelzceļa telpā;
4. drošības pasākumu izstrādāšana sistēmas uzlabošanai;
5. sistēmiskas pieejas veicināšana dzelzceļa drošības pilnveidošanai un paaugstināšanai (vienādi kritērijiem visiem dzelzceļa sistēmas dalībniekiem).

Drošības novērtēšanai Inspekcija ir arī noteikusi savus iekšējos rādītājus.

2. tabula. **Rādītāji drošības novērtēšanai**

|  |  |  |  |
| --- | --- | --- | --- |
| **Relatīvie rādītāji** | **Mērījumi** | **2023.gada novērtējums** | **2024.gada novērtējums** |
| Cietušo personu rādītājs uz vilcienkilometriem | 1,54 (x10-6) | 0,68(x10-6) | 1,32(x10-6) |
| Nopietnu negadījumu rādītājs uz vilcienkilometriem | 1,57 (x10-6) | 0,68(x10-6) | 1,32(x10-6) |

Mērķa sasniegšanai Inspekcija izmanto datus un informāciju, lai varētu pieņemt pārdomātus riskos balstītus lēmumus, nosakot optimālākās uzraudzības metodes katram uzraudzības veidam, veicot dzelzceļa sistēmas dalībniekiem regulāru riska izvērtēšanu, panākot to ar skaidriem izvērtēšanas kritērijiem (riski palielinās vai samazinās), nosakot skaidras kritiskās neatbilstības, kad tiek nekavējoties pieņemti pagaidu drošības pasākumi.

3. tabula. **Drošības novērtējums**

| **Nr.** | **Pasākums** | **Noteiktais kvalitatīvais rādītājs (2023.-2026.)** | **Noteiktais kvantitatīvais rādītājs (2023.-2026.)** | **Sasniegtais kvalitatīvais rādītājs** | | **Sasniegtais kvantitatīvais rādītājs** | | |
| --- | --- | --- | --- | --- | --- | --- | --- | --- |
| **2023** | **2024** | **2023** | | **2024** |
| 1. | Veikt dzelzceļa sistēmas dalībnieku uzraudzību | Definēts “Dzelzceļa sistēmas dalībnieku uzraudzības stratēģijā 2022. – 2026.gadam”[[6]](#footnote-6) | | Uzraudzība tiek nodrošināta saskaņā ar Stratēģisko uzraudzības plānu un ikgadējo uzraudzības plānu | | Cietušo personu rādītājs uz vilcienkm ir 0,68 (x10-6) | | Cietušo personu rādītājs uz vilcienkm ir 1,32 (x10-6) |
| Kvalitatīvie mērķi:   1. riska kontroles pasākumi; 2. skaidri saprotami nosacījumi; 3. sistēmiska pieeja, vienādi kritēriji. | 1) ) Cietušo personu rādītājs uz vilcienkm -1,54 (x10-6)  2) Nopietnu negadījumu rādītājs uz vilcienkm -1,57 (x10-6) |
| Izstrādāti vienoti dzelzceļa sistēmas dalībnieku novērtēšanas kritēriji | Izveidota drošības pārskatu uzraudzības sistēma | Nopietnu negadījumu rādītājs uz vilcienkm ir 0,68 (x10-6) | | Nopietnu negadījumu rādītājs uz vilcienkm ir 1,32 (x10-6) |
| Veikti 25 DPS[[7]](#footnote-7) daļu auditi | | Veikti 18 DPS daļu auditi |
| Veiktas 76 pārbaudes | | Veiktas 75 pārbaudes |
| 2. | Organizēt dzelzceļa sistēmas dalībnieku izglītošanu un apmācību | Dzelzceļa sistēmas dalībnieki pilnveido savas drošības pārvaldības sistēmas un organizācijas tiecas drošības pārvaldības sistēmās veikt nepārtrauktus uzlabojumus | Četri tematiskie semināri | Ir izstrādātas vairākas rokasgrāmatas un vadlīnijas, lai sniegtu skaidrojumus par drošības savstarpējas izmantojamības prasību piemērošanu  https://www.vdzti.gov.lv/lv/rokasgramatas-vadlinijas | | 3 tematiskie semināri | | 2 tematiskie semināri |
| 3. | Nodrošināt objektīvu datu iegūšanu un datu analīzi | Regulāra informācijas publicēšana Inspekcijas tīmekļvietnē atbilstoši datu publicēšanas kalendāram | 14 datu publikācijas gadā  Viena drošības analīze gadā | Informācija regulāri tiek atjaunota un dati tiek publicēti atbilstoši datu [publicēšanas kalendārā noteiktajam](https://www.vdzti.gov.lv/lv/statistikas-datu-publicesanas-kalendars) | | 17 publikācijas | 16 publikācijas | |
| * [laikrindas par cietušajiem](https://www.vdzti.gov.lv/lv/cietuso-sadalijums-pa-negadijumu-veidiem) * [negadījumi](https://stat.gov.lv/lv/meklet?Search=%22%22&DataSource=%22data%22&Themes=%222475%22) * [kopīgie drošības rādītāji](https://www.vdzti.gov.lv/lv/kopejie-drosibas-raditaji) | | |

### **1.2.2. Sertificēšana**

Saskaņā ar tieši piemērojamiem ES tiesību aktiem Inspekcija pilda sertifikācijas un atzīšanas struktūras lomu Latvijā. Inspekcija darbojas atbildīgi, lai novērtēšanas procesos ievērotu neatkarību un objektivitāti, kompetenci, nepārtrauktu profesionālo izaugsmi un pilnveidošanos, vienlīdzīgu attieksmi pret visiem.

Saskaņā ar tieši piemērojamo ES tiesību aktu prasībām Inspekcija savas kompetences ietvaros veic sertificēšanu vai atzīšanu šādiem procesiem:

1. vienotā drošības sertifikāta izsniegšana, izmantojot Eiropas Savienības Dzelzceļu aģentūras (turpmāk-ERA) kontaktpunktu (One Stop Shop)[[8]](#footnote-8) (turpmāk- OSS);
2. ritekļu laišana tirgū, izmantojot OSS;
3. par tehnisko apkopi atbildīgās struktūrvienības sertificēšana;
4. stacionāro iekārtu pieņemšana ekspluatācijā;
5. neatkarīgas riska novērtēšanas iestādes atzīšana;
6. vilces līdzekļu vadītāju sertificēšana un vilces līdzekļu vadītāju instruktoru (vilcienu vadītāju eksaminētāju) profesionālās kvalifikācijas atzīšana;
7. drošības apliecības izsniegšana.

Papildus tam, Inspekcija nodrošina arī:

1. dzelzceļa būvvaldes funkciju, izmantojot Būvniecības informācijas sistēmu[[9]](#footnote-9) (turpmāk-BIS);
2. atļauju izsniegšanu 1520mm sliežu ceļu platuma kravas un pasažieru vagoniem;
3. atļauju izsniegšanu par ritekļu izmantošanu pārbaudēm dzelzceļa infrastruktūrā;
4. atļauju izsniegšanu nereģistrējamās vienības (ritekļu) izmantošanai;
5. ritekļu turētāju marķējuma reģistrā iekļaujamo datu koordinēšanu.

4.tabula. **Sertificēšanas novērtējums**

| **Nr.** | **Pasākums** | **Noteiktais kvalitatīvais rādītājs (2023.-2026.)** | **Noteiktais kvantitatīvais rādītājs (2023.-2026.)** | **Sasniegtais kvalitatīvais rādītājs** | | **Sasniegtais kvantitatīvais rādītājs,** | | |
| --- | --- | --- | --- | --- | --- | --- | --- | --- |
| **2023** | **2024** | **2023** | | **2024** |
| 1. | Novērtēt pretendentu drošības pārvaldības sistēmas, izmantojot OSS | Visos gadījumos savlaicīgi (4 mēnešos) pieņemti lēmumi par vienotā drošības sertifikāta vai drošības apliecības izsniegšanu | Izskatīti 6 pieteikumi vienotā drošības sertifikāta saņemšanai un 1 iesniegums drošības apliecības saņemšanai | Vairumā gadījumos lēmumi pieņemti ievērojot 4 mēnešu termiņu | | izskatīti 5 pieteikumi | | izskatīti 2 pieteikumi |
| 2. | Nodrošināt atļaujas izdošanas procesu ritekļiem, izmantojot OSS | Visos gadījumos savlaicīgi (4 mēnešos) pieņemti lēmumi par ritekļa laišanu tirgū | Izskatīti 20 pieteikumi ritekļu laišanai tirgū | Visos gadījumos lēmumi pieņemti ievērojot 4 mēnešu termiņu | | izskatīti 3 pieteikumi | | izskatīti 11 pieteikumi |
| Nodrošināt atļaujas izdošanas processu1520mm kravas un pasažieru vagoniem | Visos gadījumos savlaicīgi (4 mēnešos) pieņemti lēmumi par ritekļa laišanu tirgū | Izskatīti 20 pieteikumi 1520mm kravas un pasažieru vagonu laišanai tirgū | Visos gadījumos lēmumi pieņemti ievērojot 4 mēnešu termiņu | | izskatīti 4 pieteikumi | | izskatīti 4 pieteikumi |
| 3. | Novērtēt pretendenta ritekļu tehniskās apkopes sistēmas | Visos gadījumos savlaicīgi (4 mēnešos) pieņemti lēmumi par tehnisko apkopi atbildīgās struktūrvienības sertifikāta izsniegšanu | Izskatīti 2 pieteikumi par tehnisko apkopi atbildīgās struktūrvienības sertifikāta saņemšanai | Visos gadījumos lēmumi pieņemti ievērojot 4 mēnešu termiņu | | izskatīts 1 pieteikums | | izskatīts 1 pieteikums |
| Visos gadījumos savlaicīgi (4 mēnešos) pieņemti lēmumi par 1520mm sliežu ceļu platuma ritekļu tehnisko apkopi atbildīgās struktūrvienības sertifikāta izsniegšanu | Izskatīti 20 iesniegumi par 1520mm sliežu ceļu tehnisko apkopi atbildīgās struktūrvienības sertifikāta saņemšanai | Visos gadījumos lēmumi pieņemti ievērojot 4 mēnešu termiņu | | izskatīti 14 pieteikumi | | izskatīti 11 pieteikumi |
| 4. | Izsniegt stacionāro iekārtu atļaujas | Visos gadījumos savlaicīgi (4 mēnešos) pieņemti lēmumi | Izskatīti 2 iesniegumi sistēmu atbildības pārbaudei | Visos gadījumos lēmumi pieņemti ievērojot 4 mēnešu termiņu | | izskatīts 1 pieteikums | | Izskatīti 5 pieteikumi |
| Pastāvīga komunikācijas nodrošināšana ar pretendentiem, nodrošināta atgriezeniskā saite | 10 koordinācijas sanāksmes | Ir nodrošināta nepārtraukta komunikācija ar pretendentiem | | 12 koordinācijas sanāksmes | | 3 koordinācijas sanāksmes |
| 5. | Izsniegt drošības apliecību | Visos gadījumos (4 mēnešos) pieņemti lēmumi | Izskatīti 250 iesniegumi drošības apliecību saņemšanai | Visos gadījumos lēmumi pieņemti ievērojot 4 mēnešu termiņu | | izsniegtas 53 drošības apliecības | | izsniegtas 55 drošības apliecības |
| 6. | Izvērtēt un sniegt atzinumus par būvniecības projektiem | Visos gadījumos savlaicīgi pieņemti lēmumi | Pieņemti 325 lēmumi par dzelzceļa būvniecību | Visos gadījumos lēmumi pieņemti ievērojot termiņu | | pieņemti 88 lēmumi | | pieņemti 577 lēmumi |
| Sadarboties Rail Baltica projekta ietvaros | Pastāvīga komunikācijas nodrošināšana ar būvniecībā iesaistītajām pusēm | 10 koordinācijas sanāksmes | Ir nodrošināta nepārtraukta komunikācija ar pretendentiem. | | 12 koordinācijas sanāksmes | | 3 koordinācijas sanāksmes |
| 7. | Nodrošināt vilces līdzekļa vadītāju (mašīnistu) sertificēšanas procedūras veikšanu | Sertificēšanas procedūra iekļaujas 30 dienu intervālā (no iesnieguma saņemšanas līdz sertifikāta izsniegšanai) | Izsniegti 180 vilces līdzekļa vadītāju (mašīnistu) sertifikāti | Visos gadījumos lēmumi pieņemti ievērojot termiņu | | izsniegti 115 sertifikāti | izsniegti 143 sertifikāti | |

### **1.2.3. Laba pārvaldība**

Laba pārvaldība ir atbildīgas rīcības un taisnīgu lēmumu priekšnosacījums, kas ietver atklātību, iesaistīto pušu līdzdalību un sadarbību, ētisku rīcību. Labu pārvaldību nodrošina kompetents, kvalificēts un motivēts Inspekcijas personāls, kas īsteno iestādes pamatdarbības procesus, un dažādas dzelzceļa transporta sistēmas mērķgrupas, kuras no Inspekcijas darbības sagaida konkrētus rezultātus.

Lai īstenotu labu pārvaldību Inspekcija ir noteikusi sekojošus mērķus:

1. informēti dzelzceļa sistēmas dalībnieki par drošības un savstarpējas izmantojamības procesiem;
2. novērtēti un pilnveidoti iekšējie procesi kvalitātes vadības procesu piemērošanai procedūrās;
3. kvalitatīva pakalpojumu pārvaldība (pakalpojuma procesu pārskatīšana un novērtēšana);
4. digitalizācija (piemērotāko informācijas un komunikācijas tehnoloģiju (turpmāk-IKT) rīku pielietošana visos iestādes procesos).

Efektīvas pārvaldības izveidē Inspekcija pastāvīgi veic visu procesu izvērtēšanu un pilnveidošanu, procedūru izstrādi atbilstoši ES un nacionālo tiesību aktu prasībām, ERA ieteikumu un vadlīniju ieviešanu, iekšējo procesu kontroli, analīzi un optimizēšanu, risku identificēšanu, iekšējās un ārējās komunikācijas nodrošināšanu. Inspekcija pēta un ievieš inovatīvus risinājumus, lielāko uzmanību pievēršot datu apkopošanai, analīzei un to tālākai izmantošanai.

5.tabula. **Labas pārvaldības novērtējums**

| **Nr.** | **Pasākums** | **Noteiktais kvalitatīvais rādītājs (2023.-2026.)** | **Noteiktais kvantitatīvais rādītājs (2023.-2026.)** | **Sasniegtais kvalitatīvais rādītājs** | | **Sasniegtais kvantitatīvais rādītājs** | |
| --- | --- | --- | --- | --- | --- | --- | --- |
| **2023** | **2024** | **2023** | **2024** |
| 1. | Informēt dzelzceļa sistēmas dalībniekus par drošību un savstarpēju izmantojamību | Dzelzceļa sistēmas dalībnieki iegūst informāciju un izmanto to savā organizācijā, kas pierādāms ar drošības pārvaldības sistēmas brieduma līmeņa paaugstināšanos | 10 informatīvi semināri | Notiek analīze un izvērtēšana | | 3 izglītojoši semināri | 2 izglītojoši semināri |
| 75% dalībnieki ir apmierināti ar informatīvo semināru saturu un sniegto informāciju | 10 apmierinātības aptaujas | 98% dalībnieku ir apmierināti ar semināru | | 2 klientu aptaujas | 1 klientu aptauja |
| Savlaicīga informācijas aktualizēšana tīmekļvietnē un 80% lietotāju ir apmierināti ar tīmekļvietnes saturu un informācijas pieejamību | 2 aptaujas par Inspekcijas tīmekļvietni | 100% respondentu ir apmierināti ar izvietoto informāciju tīmekļvietnē | | 1 aptauja par tīmekļvietni | - |
| Pieaudzis par 5% Inspekcijas tīmekļvietnes lietotāju skaits | Vismaz 320 aktīvo lietotāju skaits mēnesī | 33%- gada lietotāju skaita pieaugums (attiecībā pret 2022.gadu) | | 419 aktīvo lietotāju mēnesī | 408 aktīvo lietotāju mēnesī |
| Dalība ES institūciju organizētajās sanāksmēs un semināros | Inspekcijas eksperti piedalās vismaz 20 sanāksmes un semināri gadā | Dalība sanāksmēs par drošības un savstarpējās izmantojamības jautājumiem, un bīstamo kravu pārvadājumiem | | 23 sanāksmes | 25 sanāksmes |
| 2. | Kvalitātes vadības procesu piemērošana procedūrās | Pārskatītas un novērtētas visas (100% apjomā) iekšējās pamatdarbības procedūras | Veiktas četras iekšējās revīzijas/auditi | 25% (29 dokumenti)- pārskatītas pamatdarbības procedūras | | 15 iekšējo procesu pārbaudes | 17 iekšējo procesu pārbaudes |
| 3. | Nodrošināt kvalitatīvus pakalpojumus | Aprakstīti un regulāri (reizi gadā) pārskatīti pakalpojumu procesi | Veiktas četras iekšējās revīzijas/auditi/izvērtējumi par pakalpojumiem | Nodrošināta visu 89 pakalpojumu pieejamība | | 2 iekšējie auditi | 1 iekšējais audits |
| No esošo pakalpojumu skaita pilnībā digitāli nodrošināti pakalpojumi 30% apmērā | - | 58% e-pakalpojumi | 65% e-pakalpojumi | -- |  |

### **1.2.4. Resursi**

Iestādes darbības nepieciešamo resursu nodrošināšanai ir noteikti sekojoši mērķi:

1. nodarbināti kompetenti eksperti;
2. ieviesta un uzturēta kompetenču pārvaldības sistēma;
3. efektīva finanšu plānošana.

Kompetenču pārvaldības sistēma nosaka, kā iestādē novērtēt, uzturēt un pārraudzīt nodarbināto zināšanas, prasmes un citas īpašības. Kompetenču pārvaldības sistēma ir integrēta pilnībā visām struktūrvienībām, un ir piemērojama visiem nodarbinātajiem. Inspekcijā ir augsti kvalificēti speciālisti ar lielu darba pieredzi dzelzceļa jomā, kuru kompetences līmenis regulāri tiek paaugstināts.

6.tabula. **Resursu novērtējums**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Pasākums** | **Noteiktais kvalitatīvais rādītājs**  **(2023.-2026.)** | **Noteiktais kvantitatīvais rādītājs**  **(2023.-2026.)** | **Sasniegtais kvalitatīvais rādītājs** | | **Sasniegtais kvantitatīvais rādītājs** | |
| **2023** | **2024** | **2023** | **2024** |
| 1. | Ieviest un uzturēt kompetenču pārvaldības sistēmu | 60% nodarbināto ir sasnieguši vismaz piecas augsta līmeņa kompetences (3.līmenis) dzelzceļa jomā | Ikgadēja (četras) specifisko kompetenču novērtēšana | 57% nodarbinātie ir sasnieguši augsta līmeņa kompetences | | 1 kompetenču novērtēšana | 1 kompetenču novērtēšana |
| 80% gadījumos apmācību kursi izieti atbilstoši gada mācību plānā noteiktajam | 960 apmācību stundas gadā (kopā) | Izstrādāto un realizēto mācību plānu izpilde 90% apjomā | | 1015 apmācību stundas | 1209 apmācību stundas |
| 2. | Budžeta nefinansēta iestāde | Finanšu resursi gada ietvaros izmantoti 97% apjomā un tie ir pietiekošā apjomā | 1 406 601 EUR darbības segšanai[[10]](#footnote-10) | 95.9 % gada ietvaros izmantoti finanšu resursi | | 1 220 773 EUR | 1 277 609 EUR |

# **Finanšu resursi un iestādes darbības rezultāti**

## **2.1. Budžeta finansējums un tā izlietojums**

Inspekcija ir valsts pārvaldes iestāde, kas tiek finansēta no ieņēmumiem par sniegtajiem maksas pakalpojumiem un citiem pašu ieņēmumiem, dāvinājumiem, ziedojumiem, ārvalstu finanšu palīdzības un no Dzelzceļa likuma [10.](https://likumi.lv/ta/id/47774#p10) panta otrās daļas 1. un 2. punktā noteiktajiem finansēšanas avotiem. Inspekcija netiek finansēta no valsts budžeta. Maksa par Inspekcijas sniegtajiem pakalpojumiem un ieņēmumu daļa no Dzelzceļa likuma [10.](https://likumi.lv/ta/id/47774#p10) panta otrās daļas 1. un 2. punktā noteiktajiem finansēšanas avotiem ieskaitāma Inspekcijas kontā Valsts kasē un izmantojama vienīgi Inspekcijas darbības nodrošināšanai.

Saskaņā ar Dzelzceļa likumu Inspekcijai ik gadu piešķir finansējumu 1,79 procentu apmērā no kopējā dzelzceļa infrastruktūras finansējuma apjoma par iepriekšējo gadu, ievērojot, ka šis apjoms nedrīkst būt mazāks par finansējumu, kāds piešķirts 2022. gadam. Šo finansējumu publiskās lietošanas dzelzceļa infrastruktūras pārvaldītājs piešķir pa daļām- reizi ceturksnī uz Inspekcijas kontu. Kopējais šā finansējuma apmērs tiek precizēts, veicot pēdējo maksājumu attiecīgajā gadā.

Atbilstoši 2023.gada 13.septembra Ministru kabineta rīkojumam Nr.591 “Par Valsts dzelzceļa tehniskās inspekcijas 2024.gada budžeta apstiprināšanu”, tika apstiprināts Inspekcijas 2023.gada budžeta ieņēmumu un izdevumu plāns 1082001 euro apmērā.

Atbilstoši 2024.gada 14.augusta Ministru kabineta rīkojumam Nr.652 “Grozījumi Ministru kabineta 2023.gada 13.septembra rīkojumā Nr. 591 “Par Valsts dzelzceļa tehniskās inspekcijas 2024.gada budžeta apstiprināšanu””, tika apstiprināts Inspekcijas 2024.gada budžeta izdevumu plāns 1332163 euro apmērā. Izdevumi palielināti par 250162 euro , izmantojot daļu no iepriekšējo gadu finanšu līdzekļu uzkrājuma.

Pārskata periodā Inspekcija ir saņēmusi finansējumu Valsts Kasē atvērtajā pamatbudžeta kontā LV35TREL9170392002000.

7.tabula. **Finansējuma izpildes rādītāji**

|  |  | **Iepriekšējā gadā (faktiskā izpilde)** | **2024. gadā** | |
| --- | --- | --- | --- | --- |
| **apstiprināts likumā** | **faktiskā izpilde** |
| 1. | **Finanšu resursi izdevumu segšanai (kopā)** | **1084776** | **1082001** | **1088085** |
| 1.1. | dotācijas |  |  |  |
| 1.2. | maksas pakalpojumi un citi pašu ieņēmumi | 1084776 | 1082001 | 1088085 |
| 1.3. | ārvalstu finanšu palīdzība |  |  |  |
| 1.4. | ziedojumi un dāvinājumi |  |  |  |
| 2. | Izdevumi (kopā) | 1220773 | 1332163 | 1277609 |
| 2.1. | uzturēšanas izdevumi (kopā) | 1212147 | 1320163 | 1268835 |
| 2.1.1. | kārtējie izdevumi | 1212147 | 1320163 | 1268835 |
| 2.1.2. | procentu izdevumi |  |  |  |

Pamatojoties uz likuma „Likums par budžetu un finanšu vadību” 6.1 panta 5. daļu budžeta nefinansētu iestāžu kārtējā gada līdzekļu atlikumu var izmantot nākamajā gadā izdevumu finansēšanai.

## **Iestādes darbības rezultāti**

### **Dzelzceļa sistēmas dalībnieku uzraudzība**

Attiecībā uz uzraudzību Inspekcija īsteno Eiropas Parlamenta un Padomes 2016.gada 11.maija Direktīvas (ES) 2016/798 par dzelzceļa drošību un Dzelzceļa likuma prasības.

Lai nepārsniegtu Latvijai noteikto drošības līmeni, atbilstošas uzraudzības nodrošināšanai Inspekcija savu stratēģisko pieeju ir noteikusi “Dzelzceļa sistēmas dalībnieku uzraudzības stratēģijā 2022. – 2026.gadam”[[11]](#footnote-11) (27.06.2022.), balstoties uz Komisijas deleģētās regulas[[12]](#footnote-12) prasībām. Šajā dokumentā ir norādīts iestādes darbības juridiskais pamatojums, mērķi un apakšmērķi, ietvertas stratēģijas prioritātes un plānotie resursi. Uzraudzības prioritātes vidējam plānošanas ciklam nosaka Stratēģiskais uzraudzības plāns 2024.-2028. gadam, savukārt uzraudzības procesa ietvaros sastādītais gada uzraudzības plāns norāda plānojamās rīcības, metodes un laika grafiku.

Uzraudzība tiek veikta saskaņā ar Inspekcijas Uzraudzības rokasgrāmatu, kas nosaka uzraudzības pārvaldības principus, metodes un iekšējos procesus. Visu informāciju par uzraudzību, tās metodēm, plānotajām pārbaudēm un auditiem, brieduma modeļiem Inspekcija publicē savā tīmekļvietnē[[13]](#footnote-13), kur informācija tiek regulāri atjaunota, bet atsevišķos gadījumos pie būtiskākām procesa izmaiņām dzelzceļa sistēmas dalībniekiem tiek sagatavoti skaidrojumi.

Dzelzceļa sistēmas dalībnieki Latvijā, kas pakļauti uzraudzībai ir pārvadātāji, manevru darbu veicēji, infrastruktūras pārvaldītāji, par ritekļu tehnisko apkopi atbildīgās struktūrvienības, dzelzceļa infrastruktūras būvnieki, remontētāji un apkalpotāji, ritošā sastāva būvnieki, remontētāji un apkalpotāji, kā arī komersanti, kuru darbība ir saistīta ar bīstamo kravu pārvadāšanu.

Inspekcija uzrauga dzelzceļa sistēmas dalībniekus tiklīdz tiem tiek piešķirts vienotais drošības sertifikāts, par tehnisko apkopi atbildīgās struktūrvienības sertifikāts vai izsniegta drošības apliecība. Inspekcija pārbauda kā organizācijas pastāvīgi pilda pienākumus saskaņā ar Dzelzceļa likuma 36.5 pantā minēto drošības pārvaldības sistēmu. Drošības pārvaldības sistēmu veiktspējas un efektivitātes uzraudzībā Inspekcija piemēro prasības, kas noteiktas Komisijas regulā[[14]](#footnote-14). Drošības pārvaldības sistēmu novērtēšanā Inspekcija piemēro brieduma modeli, savukārt pārbaudēs novērtējumi tiek strukturēti pēc neatbilstībām, lai palīdzētu dzelzceļa sistēmas dalībniekiem izprast, kāda rīcība no tiem tiek gaidīta un kādu rīcību tie var gaidīt no Inspekcijas.

Inspekcija vienu reizi gadā veic organizāciju drošības pārskatu pārbaudi. Izmantojot vienu vai vairākas uzraudzības metodes, Inspekcija veic dzelzceļa sistēmas dalībnieku uzraudzību, kuru darbība ir saistīta arī ar bīstamo kravu pārvadāšanu.

8.tabula.**Pielietotās uzraudzības metodes un pieņemtie lēmumi**

| **Procedūra** | **Pasākums** | **2021** | **2022** | **2023** | **2024** |
| --- | --- | --- | --- | --- | --- |
| **Nodrošināti DPS[[15]](#footnote-15) auditi** | **Veikti auditi** | **1** | **2** | **1** | **2** |
| Veikti auditi (ar citām VDI[[16]](#footnote-16) kopā) | 0 | 0 | 0 | 1 |
| Veikti DPS daļu auditi (VDI LV) | 16 | 16 | 15 | 1 |
| **Uzraudzība**\* | **Uzraudzības metodes** |  |  | **76** | **77** |
| DPS daļu pārbaudes |  |  | 7 | 6 |
| Praktiskās darbības pārbaudes\*\* | 49 | 36 | 3 | 22 |
| Punktveida pārbaudes |  |  | 45 | 30 |
|  | Informācijas analīze |  |  | 2 | 7 |
| Anketēšana |  |  | 9 | 4 |
| Intervijas ar darbiniekiem |  |  | 0 | 1 |
| Pēcnegadījumu pārbaudes |  |  | 9 | 5 |
| Pēcpārbaude |  |  | 0 | 0 |
| Resoriskās pārbaudes |  |  | 1 | 0 |
| **Pieņemti lēmumi** | **Lēmumi** |  |  |  |  |
| Ekspluatācijas aizliegums ritošajam sastāvam | 1 | 0 | 0 | 1 |
| Slēgts sliežu ceļš | 47 | 29 | 0 | 2 |
| Slēgta pārmija | 9 | 6 | 0 | 0 |
| **Dalība ikgadējo dzelzceļa pārbrauktuvju apskates komisijās** | **Ikgadējā apskate** | **267** | **173** | **198** | **138** |
|  | Komisijas par pārbrauktuvēm | **0** | **3** | **7** | **16** |
| **Drošības pārskati** | **Drošības pārskatu izvērtēšana** | **10** | **10** | **12** | **12\*\*\*** |
|  |  |  |  |  |  |

\*- no 01.01.2023.

\*\*- līdz 31.12.2022.

\*\*\*- jauna pārskata forma

Uzraudzības procesos Inspekcija piemēro arī dzelzceļa satiksmes negadījumu analīzi un risku identificēšanu.

Dzelzceļa satiksmes negadījumu uzskaites nodrošināšanai, Inspekcija 2020. gadā ir izveidojusi vienotu dzelzceļa satiksmes negadījumu uzskaites (turpmāk- COR) sistēmu, kurā dzelzceļa sistēmas dalībnieki var veikt negadījumu informācijas uzkrāšanu un iegūt nepieciešamos datus.

2024. gadā COR sistēmai bija pieslēgti 160 lietotāji no 60 dažādiem dzelzceļa uzņēmumiem.

9.tabula. **COR sistēmas darbības nodrošināšana**

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| **COR pieteikto lietotāju skaits** (kopā) | **31** | **104** | **134** | **160** |
| **COR sistēmas lietotāju apmācības** | **11** | **26** | **12** | **5** |

Dzelzceļa negadījumu statistika norāda, kā tiek risināti dzelzceļa satiksmes drošības jautājumi, kādi pasākumi dzelzceļa nozarē būtu nepieciešami. Inspekcija pastāvīgi veic drošības līmeņa analīzi un uzrauga drošības pasākumu plānu īstenošanu. Inspekcija regulāri savā tīmekļvietnē publicē datus par dzelzceļa negadījumiem dažādās negadījumu klasifikācijas kategorijās.

10.tabula. **Dzelzceļa satiksmes negadījumi un to analīze**

|  | **2020** | **2021** | **2022** | **2023** | **2024** |
| --- | --- | --- | --- | --- | --- |
| **Nopietnu negadījumu skaits** | **9** | **12** | **16** | **7** | **14** |
| **Nopietnu negadījumu rādītājs** (negadījumi uz vilcienkilometriem) | 0,78 | 1,08 | 1,43 | 0,68 | 1,32 |
| **Nopietnos negadījumos cietušo skaits** | **9** | **11** | **15** | **7** | **14** |
| **Cietušo personu rādītājs** (negadījumi uz vilcienkilometriem) | 0,78 | 0,99 | 1,34 | 0,68 | 1,32 |
| **Dzelzceļa satiksmes drošības pārkāpumi** | **58** | **63** | **72** | **61** | **79** |
| **Pieņemti lēmumi par dzelzceļa negadījumu izmeklēšanu COR sistēmā:\*** |  | **4** | **96** | **77** | **103** |
| par nopietniem negadījumiem |  | 0 | 24 | 16 | 24 |
| par dzelzceļa satiksmes drošības pārkāpumiem |  | 4 | 72 | 61 | 79 |

\*- no 01.12.2021.

Sīkāku informāciju par kustības drošības stāvokli, kas balstīta uz dzelzceļa satiksmes negadījumu klasifikāciju un skaitu, skatīt Inspekcijas Drošības pārskatos iestādes tīmekļvietnē[[17]](#footnote-17).

### **Pakalpojumu pārvaldība**

Inspekcija sniedz valsts pārvaldes pakalpojumus, īstenojot valsts pārvaldes funkcijas saskaņā ar ārējiem normatīvajiem aktiem, tajā skaitā dzelzceļa drošību regulējošajiem tieši piemērojamiem ES tiesību aktiem.

Inspekcijas pakalpojumi, kuru izpildi nenosaka ES tiesību akti, un kuri tiek sniegti, neizmantojot ERA kontaktpunktu, tiek veikti saskaņā ar 2017. gada 4. jūlija Ministru kabineta noteikumiem Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība”.

Lai nodrošinātu kvalitatīvu pakalpojumu snieguma līmeni, Inspekcija strādā saskaņā ar izstrādāto pakalpojumu pārvaldības sistēmu, kuras mērķis ir sagatavot pieejamu, pilnīgu un skaidri saprotamu informāciju par Inspekcijas sniegtajiem pakalpojumiem un nodrošināt rezultatīvu un efektīvu pakalpojumu pārvaldību pakalpojumu saņēmējiem. Katram pakalpojumam ir izstrādāta pakalpojuma kartiņa, tajā iekļaujot pakalpojumu aprakstu, saistošos tiesību aktus, iesniedzamās veidlapas, pakalpojuma saņemšanas veidu. Informācija par pakalpojumiem tiek sniegta arī angļu valodā. Inspekcijas sniegtie pakalpojumi ir bezmaksas. Ja klients iesniedz pieteikumu vai pieprasa pakalpojumu ERA, izmantojot OSS, tad tiek piemērota ERA pakalpojumu maksa. Pakalpojumu pārvaldības sistēmas novērtējumam regulāri tiek veiktas klientu apmierinātības aptaujas.

2024. gadā Inspekcija ir definējusi 89 sniegtos dažāda veida publiskos pakalpojumus. Visu pakalpojumu reģistrs ir izveidots Valsts informācijas resursu, sistēmu un sadarbspējas informācijas sistēmā[[18]](#footnote-18), norādot kompetencē esošo pakalpojumu sarakstu un pakalpojumu aprakstus.

Klientiem visa informācija par Inspekcijas sniegtajiem pakalpojumiem ir pieejama vienotajā pakalpojumu portālā Latvija.lv[[19]](#footnote-19) un iestādes tīmekļvietnes sadaļā Pakalpojumi[[20]](#footnote-20), kur tie ir sastrukturēti pa grupām.

Pakalpojumu pieejamība e-vidē tiek nodrošināta caur attiecīgo ārējo informācijas sistēmu kā e-pakalpojums, piemēram, BIS ar būvniecību saistītiem pakalpojumiem un ERA OSS sistēmā, iesniedzot iesniegumu vienotā drošības sertifikāta saņemšanai vai ritekļa laišanai tirgū.

2024. gadā Inspekcija no klientiem ir saņēmusi 853 pakalpojumu pieteikumus.

11.tabula. **Pieteikto pakalpojumu skaits 2021.-2024. gadam**

| **Nr.** | **Pakalpojuma nosaukums** | **Pieteikto pakalpojumu skaits** | | | | **E-pakalpojums** |
| --- | --- | --- | --- | --- | --- | --- |
| **2021** | **2022** | **2023** | **2024** |
| 1 | Vienotā drošības sertifikāta izsniegšana, atjaunošana, grozīšana un priekšiesaiste pirms vienotā drošības sertifikāta izsniegšanas, ja darbības telpa atrodas Latvijā | 3 | 3 | 3 | 1 | OSS |
| 2 | Vienotā drošības sertifikāta izsniegšana, atjaunošana, grozīšana un priekšiesaiste pirms vienotā drošības sertifikāta izsniegšanas, ja darbības telpa atrodas vairākās dalībvalstīs | 1 | 0 | 2 | 1 | OSS |
| 3 | Ritekļu laišana tirgū, ja izmantošanas telpa ir Latvija | 4 | 2 | 3 | 11 | OSS |
| 4 | Ritekļu laišana tirgū, ja izmantošanas telpa ir vairākas dalībvalsti | 0 | 0 | 1 | 0 | OSS |
| 5 | 1520 mm sliežu ceļa platuma kravas un pasažieru vagonu laišana tirgū | 37 | 10 | 4 | 4 |  |
| 6 | Pagaidu atļauja ritekļa praktiskām pārbaudēm tīklā | 1 | 2 | 10 | 4 |  |
| 7 | Nereģistrējamā ritošā sastāva atļauju izsniegšana | - | - | 13 | 5 |  |
| 8 | Atbilstības sertifikāta izsniegšana, atjaunošana vai grozīšana par tehnisko apkopi atbildīgai struktūrvienībai | 0 | 1 | 0 | 2 |  |
| 9 | Atbilstības sertifikāts tehniskās apkopes funkciju veicējam | 0 | 0 | 0 | 0 |  |
| 10 | Par 1520 mm sliežu ceļa platuma ritekļu tehnisko apkopi atbildīgās struktūrvienības sertifikāta izdošana, atjaunošana un grozīšana | 8 | 15 | 14 | 13 |  |
| 11 | Drošības apliecības izsniegšana, atjaunošana un grozīšana | 139 | 53 | 50 | 55 |  |
| 12 | Vilces līdzekļa vadītāja (mašīnista) sertificēšana | 104\* | 143\* | 124 | 143 |  |
| 13 | Vilces līdzekļa vadītāja (mašīnista) instruktora profesionālās kompetences atzīšana | 13 | 12 |  |
| 14 | Dzelzceļa speciālistu teorētiskais eksāmens\*\* | 105 | 115 | - | - |  |
| 15 | Bīstamo kravu pārvadājumu drošības konsultantu (padomnieku) kvalifikācijas iegūšanas administrēšana | 35 | 27 | 30 | 22 |  |
| 16 | Būvniecība | 375 | 607 | 606 | 577 | BIS |
| 17 | Stacionāro iekārtu pieņemšana ekspluatācijā | 0 | 0 | 1 | 3 |  |
| 18 | Neatkarīgas riska novērtēšanas iestādes atzīšana | 0 | 0 | 2 | 0 |  |
|  | **Kopā:** | **812** | **978** | **876** | **853** |  |

\*- līdz 01.11.2022. arī vilces līdzekļa vadītāja (mašīnista) instruktora, vilces līdzekļa vadītāja (mašīnista) palīga sertifikācija;

\*\*- līdz 01.11.2022.

No sniegtajiem pakalpojumiem 2024. gadā lielāko daļu veido pieteikumu izskatīšana saistībā ar dzelzceļa būvniecību (būvprojektu izvērtēšanu, attiecīgu atzīmju izdarīšanu un būvobjektu pieņemšanu ekspluatācijā)- 67%, tad seko mašīnistu sertificēšana- 16% un drošības apliecību izsniegšana- 6%. Šie dati neraksturo pakalpojumu izpildes apjomu un nav salīdzināmi kā kvantitatīvie rādītāji, jo katram pakalpojumam ir atšķirīgs pakalpojuma izpildes apjoms un ilgums- lēmumu pieņemšanas periods. Piemēram, viens vienotā drošības sertifikāta pakalpojums var aizņemt līdz 120 dienām, bet būvniecības pakalpojums no 14 līdz 30 dienām.

Analizējot pakalpojumu pieteikumu vai iesniegumu saņemšanas veidu 2021.-2024. gadam (skat. 1.attēls), var secināt, ka ik gadu pieaug e-pakalpojumu pieteikumu skaits.

1.attēls. Pakalpojumu pieteikumu saņemšanas veids 2021.-2024. gadā

2024. gadā 69% pieteikumu saņemti caur e-pakalpojumu sistēmu. Lielāko daļu no e-pakalpojumu skaita veido BIS sistēmā iesniegtie būvniecības projektu pieteikumiem, kas pēdējos gados pieaug sakarā ar RailBaltica dzelzceļa līnijas izbūvi.

14% no pakalpojumu pieteikumiem tiek iesniegti e-pastā, bet par 3% ir samazinājies iesniegto pieteikumu skaits, izmantojot e-adresi ([www.parvaldiba.lv](http://www.parvaldiba.lv)). Savukārt par 3% ir pieaudzis klātienē iesniegto papīra formāta pieteikumu skaits, kuri, galvenokārt, ir saistīti ar mašīnistu sertifikāciju.

Katra Inspekcijas sniegtā pakalpojuma raksturojums- īss apraksts un rezultatīvie rādītāji 2021.-2024. gadam:

**2.2.2.1. Vienotais drošības sertifikāts**

Vienotais drošības sertifikāts apliecina, ka organizācija ir izveidojusi savu drošības pārvaldības sistēmu un spēj izpildīt juridiskos pienākumus, kā minēts Direktīvas (ES) 2016/798 par dzelzceļa drošību 10. panta 3. punktā.

Sertificēšanas praktisko kārtību nosaka Komisijas īstenošanas regula (ES) 2018/763[[21]](#footnote-21), bet Ministru kabineta 09.06.2020. noteikumi Nr.375 "Dzelzceļa drošības noteikumi" nosaka kārtību vienoto drošības sertifikātu izdošanai dzelzceļa pārvadājumu uzņēmumiem atkarībā no darbības telpas. Inspekcija savas kompetences ietvaros veic drošības pārvaldības sistēmas un to procesu novērtēšanu, pieņemot lēmumus par vienotā drošības sertifikāta izdošanu, atjaunošanu un grozīšanu.

Vienotais drošības sertifikāts tiek izsniegts dzelzceļa pārvadātājiem, kas nodrošina un uztur drošības pārvaldības sistēmu, kura nosaka organizācijas darbības drošības politiku, darbības nosacījumus, vadību un darbinieku kompetences, kontroles principus, darbības izmaiņu riska vadību.

Atkarībā no pārvadātāja darbības telpas sertifikāta izdevēja iestāde var būt ERA vai valsts drošības iestāde- Inspekcija. ERA izvērtē pretendenta drošības pārvaldības sistēmas atbilstību savstarpējas izmantojamības tehniskajām specifikācijām, kopīgajām drošības metodēm un kopīgajos drošības mērķos noteiktajām prasībām, tai skaitā, izvērtējot pretendenta pienākumu sadalījumu organizatoriskajā struktūrā, kontroles nodrošināšanu dažādos vadības līmeņos, visu līmeņu personāla un tā pārstāvju iesaisti un nepārtrauktu drošības pārvaldības sistēmas uzlabošanas nodrošinājumu, kā arī ar cilvēkfaktoru saistīto zināšanu un metožu piemērotību. Savukārt Inspekcija izvērtē pretendenta spēju droši darboties dzelzceļa sistēmā ievērojot nacionālās prasības.

Iesniegumu un visu dokumentu iesniegšana, informācijas pieprasīšana un aprite, kā arī lēmumu paziņošana pretendentam notiek, izmantojot OSS.

Lai palīdzētu attiecīgajiem dzelzceļa sistēmas dalībniekiem un sniegtu apkopotu informāciju par sertifikācijas procesa posmiem, norisi un kārtību, Inspekcija ir izstrādājusi Drošības sertifikācijas rokasgrāmatu (2023), iekļaujot tajā informāciju attiecībā uz pieteikuma sagatavošanu un tam pievienotajiem dokumentiem par izveidotu un uzturētu drošības pārvaldības sistēmu.

12. tabula. **Vienotā drošības sertifikāta izsniegšana\***

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| **Sertifikātu izsniegšana** | **4** | **3** | **5** | **2** |
| Latvijā | 3 | 3 | 3 | 1 |
| vairākās valstīs | 0 | 1 | 2 | 1 |
| **Pieņemti lēmumi** | **4** | **4** | **5** | **1** |

\*No 16.06.2020. visu iesniegumu izskatīšana tiek veikta tikai caur OSS.

Saskaņā ar ERA sadarbspējas un drošības datubāzi (ERADIS)[[22]](#footnote-22) 2024.gadā Latvijā darbojas 10 (8 Latvijā reģistrēti un 2 Lietuvā reģistrēti) dzelzceļa uzņēmumi, kuriem atbilstoši noteiktajiem drošības nosacījumiem ir izsniegts vienotais drošības sertifikāts un ir piešķirtas tiesības veikt pārvadājumus (kravu, pasažieru) pa dzelzceļu, izmantojot publiskās lietošanas dzelzceļa infrastruktūru.

13. tabula. **Sertificētie pārvadātāji**

| **Nr.** | **Pārvadātājs** | **Pārvadājumu veids** |
| --- | --- | --- |
| 1. | SIA „LDZ Cargo” | Kravas |
| 2. | Akciju sabiedrība "Baltijas Ekspresis" | Kravas |
| 3. | Akciju sabiedrība "BALTIJAS TRANZĪTA SERVISS" | Kravas |
| 4. | Akciju sabiedrība "Pasažieru vilciens" | Pasažieru |
| 5. | Sabiedrība ar ierobežotu atbildību ražošanas komercfirma "TRANSCELTNIEKS" | Manevru darbu veikšana |
| 6. | SIA "EURO RAIL CARGO" | Kravas |
| 7. | SIA "Gulbenes - Alūksnes bānītis" | Pasažieru (pa šaursliežu dzelzceļu) |
| 8. | SIA "LokRem" | Manevru darbu veikšana |
| 9. | UAB “LTG Link” | Pasažieru |
| 10. | AB “LTG Cargo” | Kravas |

**2.2.2.2. Ritekļu laišana tirgū**

**Prasības ritekļu laišanai tirgū un to atbilstības novērtēšanu nosaka ES saistošās regulas**[[23]](#footnote-23) **un** Ministru kabineta 09.06.2020. noteikumi Nr.374 “[Dzelzceļa savstarpējās izmantojamības noteikumi](https://likumi.lv/ta/id/315321-dzelzcela-savstarpejas-izmantojamibas-noteikumi)**”**.

Atļauju ritekļu laišanai tirgū izdod pretendentam, kurš ir apliecinājis ritekļa un tā tipa spēju drošai ekspluatācijai, šādiem veidiem:

1. ritekļu laišana tirgū, ja izmantošanas telpa atrodas tikai Latvijā;
2. ritekļu laišana tirgū ja izmantošanas telpa atrodas vairākās dalībvalstīs;
3. pagaidu atļauja ritekļa praktiskām pārbaudēm tīklā;
4. 1520 mm sliežu ceļa platuma kravas un pasažieru vagonu laišana tirgū.

Visu pieteikumu iesniegšana, informācijas pieprasīšana un aprite, kā arī lēmumu paziņošana pretendentam notiek, izmantojot OSS, izņemot kravas un pasažieru vagonus 1520mm sliežu ceļu tīklam.

Informāciju par ritekļu un ritekļu tipu laišanas tirgū procedūru Inspekcija ir apkopojusi “Ritekļu un ritekļu tipu laišanas tirgū rokasgrāmatā”.

Saskaņā ar 14.02.2023. Ministru Kabineta noteikumiem Nr. 67 “Noteikumi par ritošā sastāva vienībām, kuras nereģistrē Eiropas ritekļu reģistrā, un kārtību, kādā Valsts dzelzceļa tehniskā inspekcija atļauj šādu ritošā sastāva vienību izmantošanu” Inspekcija veic atļauju izsniegšanu nereģistrējamam ritošajam sastāvam.

14.tabula. **Ritekļu laišana tirgū\***

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| **Atļaujas veids:** |  |  |  |  |
| ritekļu laišana tirgū (OSS) | 3 | 2 | 3 | 11 |
| 1520mm kravas un pasažieru vagoni | 102 | 85 | 4 | 4 |
| pagaidu atļaujas ritekļa pārbaudēm | 1 | 1 | 10 | 4 |
| nereģistrējamo ritekļu izmantošanas atļaujas | 2 | 0 | 13 | 5 |
| **Pieņemti lēmumi** | 16 | 8 | 4 | 24 |

Jāatzīmē, ka 2024. gadā, izmantojot OSS sistēmu, izskatīšanai tika saņemti 11 pieteikumi no ražotāja a.s.“Škoda Vagonka” jauno elektrovilcienu laišanai tirgū (pirmā atļauja un atļauja, kas pamatojas uz atbilstību tipam), pēc kuru savstarpējās izmantojamības tehnisko specifikāciju un nacionālo prasību atbilstības izvērtēšanas Inspekcijas sertificēšanas struktūrvienība pieņēma pozitīvus lēmumus.

No 2023. gada Inspekcija kā valsts drošības iestāde saskaņā ar Komisijas Īstenošanas lēmumu[[24]](#footnote-24) veic organizāciju ritekļu turētāju marķējuma reģistra pieteikumu pārbaudi un to tālāku nosūtīšanu ERA ritekļa turētāja marķējuma koda apstiprināšanai un publicēšanai, kas ļauj organizācijai piekļūt un darboties Eiropas vienotajā ritekļu reģistrā.

15. tabula. **Ritekļu turētāju marķējums**

|  |  |  |
| --- | --- | --- |
|  | **2023** | **2024** |
| **Ritekļu turētāju marķējums:** |  |  |
| pieteikumu pārbaude | 26 | 11 |
| apstiprinātie kodi | 25 | 11 |

**2.2.2.3. Drošības apliecība**

Drošības apliecības tiek izsniegtas ritošā sastāva būvniecībai un remontam, dzelzceļa infrastruktūras tehniskā aprīkojuma būvniecībai, remontam un tehniskai apkopei, dzelzceļa infrastruktūras pārvaldīšanai un manevru darbiem.

Inspekcija novērtē, vai organizācija kā dzelzceļa sistēmas dalībnieks spēj izpildīt attiecīgās prasības un konsekventi tās piemērot, nodrošinot dzelzceļa sistēmas drošu darbību, izvērtē organizācijas spēju droši darboties dzelzceļa sistēmā, ievērojot ES un nacionālās prasības un vietējos infrastruktūras nosacījumus.

Ministru kabineta 09.06.2020. noteikumi Nr.375 "Dzelzceļa drošības noteikumi" nosaka drošības apliecības izdošanas, atjaunošanas, grozīšanas un atsaukšanas kritērijus un kārtību. Informāciju attiecībā uz iesnieguma sagatavošanu drošības apliecības saņemšanai publiskās lietošanas dzelzceļa infrastruktūras pārvaldītājam, kurš atbild par stratēģiskās un reģionālās nozīmes dzelzceļa infrastruktūru, vai dzelzceļa infrastruktūras izveidi, kas iekļauta Eiropas transporta tīklā (TEN-T) un tā prioritāro projektu sarakstā, Inspekcija ir apkopojusi “Infrastruktūras pārvaldītāja drošības apliecības izsniegšanas rokasgrāmatā” (2023).

16.tabula.  **Drošības apliecības**

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| **Izsniegtas drošības apliecības:** | **85** | **36** | **53** | **55** |
| jauna drošības apliecība | 17 | 19 | 27 | 25 |
| atjaunota drošības apliecība | 55 | 12 | 21 | 20 |
| precizēta/grozīta drošības apliecība | 13 | 5 | 5 | 10 |
| **Anulētas drošības apliecības** | **0** | **19** | **8** | **10** |
| **Apturēta drošības apliecību darbība** | **19** | **23** | **8** | **14** |
| **Pieņemti lēmumi** | **265** | **175** | **189** | **186** |
| **Komercdarbība jomas:** |  |  |  |  |
| ritošā sastāva būvniecība, remonts vai tehniskā apkope | 2 | 1 | 2 | 3 |
| dzelzceļa infrastruktūras tehniskā aprīkojuma būvniecība, remonts un tehniskā apkope | 27 | 18 | 18 | 25 |
| manevru darbi | 6 | 3 | 6 | 6 |
| dzelzceļa infrastruktūras pārvaldīšana | 59 | 17 | 37 | 21 |

**2.2.2.4. Par tehnisko apkopi atbildīgās struktūrvienības sertifikāts**

Lai iegūtu par tehnisko apkopi atbildīgās struktūrvienības sertifikātu, organizācija nodrošina ritekļu drošu ekspluatāciju, izmantojot ritekļu tehniskās apkopes sistēmu, un apliecina, ka tās izveidotās sistēmas funkcijas atbilst izvirzītām prasībām un novērtēšanas kritērijiem neatkarīgi no tā, vai visas funkcijas organizācija īsteno pati vai kādu atsevišķu funkciju vai tās daļu uztic citam līgumslēdzējam, un iesniedz pieteikumu Inspekcijā, ievērojot Regulā Nr.2019/779[[25]](#footnote-25) noteiktās prasības. Sertifikātus Inspekcija izdod, atjauno, groza vai atsauc, ievērojot Regulā Nr.2019/779 noteiktās prasības par tehnisko apkopi atbildīgajām struktūrvienībām un to novērtēšanas kritērijiem.

Ministru kabineta 09.06.2020. noteikumi Nr. 375 ["Dzelzceļa drošības noteikumi"](https://likumi.lv/ta/id/315322-dzelzcela-drosibas-noteikumi) nosaka prasības par tehnisko apkopi atbildīgajām struktūrvienībām un to izvērtēšanas kritērijiem.

17.tabula. **Par tehnisko apkopi atbildīgās struktūrvienības sertifikāti**

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| **Par tehnisko apkopi atbildīgās struktūrvienības sertifikāts:** |  |  |  |  |
| izsniegts | 0 | 1 | 0 | 2 |
| pieņemti lēmumi | 0 | 1 | 0 | 2 |
| **Atbilstības sertifikāts par 1520 mm sliežu ceļa platuma ritekļu tehnisko apkopi atbildīgai struktūrvienībai:** |  |  |  |  |
| izsniegts | 8 | 15 | 14 | 11 |
| pieņemti lēmumi | 8 | 15 | 31 | 26 |
| Atbilstības sertifikāts par 1520 mm sliežu ceļa platuma ritekļu tehnisko apkopi atbildīgai struktūrvienībai noteikumu Nr.375 “Dzelzceļa drošības noteikumi” 60.punktā minētajā gadījumā | 2 | 2 | 1 | 3 |

**2.2.2.5. Būvniecība**

Būvprojektu izvērtēšana, atzīmju veikšana par nosacījumu izpildi un objektu pieņemšana ekspluatācijā tiek veikta saskaņā ar Ministru kabineta 02.09.2014. noteikumiem Nr.530 ,,[Dzelzceļa būvnoteikumi](http://likumi.lv/doc.php?id=269165)”.

Nododot dzelzceļa infrastruktūras objektus ekspluatācijā tiek pārbaudīta objektu atbilstība dzelzceļa tehniskās ekspluatācijas un savstarpējās izmantojamības tehnisko specifikāciju prasībām.

18.tabula.**Dzelzceļa būvniecība**

|  | **2021** | **2022** | **2023** | **2024** |
| --- | --- | --- | --- | --- |
| **Pieņemtie lēmumi par dzelzceļa būvniecību:** |  |  |  |  |
| Paskaidrojuma raksts | 47 | 134 | 115 | 203 |
| Būvatļauja | 203 | 190 | 182 | 119 |
| Projektēšanas nosacījumu izpilde | 53 | 128 | 198 | 119 |
| Būvdarbu uzsākšanas nosacījumu izpilde | 13 | 21 | 83 | 39 |
| Būvobjektu pieņemšana ekspluatācijā | 19 | 21 | 11 | 63 |
| Atzīme par būvdarbu pārbaudi | 5 | 5 | 15 | 25 |
| Izziņas par būves neesību | 0 | 5 | 2 | 7 |
| Tehniskie noteikumi | 0 | 0 | 0 | 1 |
| Būvniecības ieceres dokumentācijas saskaņojums | 0 | 0 | 0 | 1 |
| **KOPĀ:** | **340** | **504** | **606** | **577** |

Pēdējos gados būtiski ir pieaudzis būvniecībā pieņemto lēmumu skaits saistībā ar Rail Baltica projekta īstenošanu. 2024. gadā nozīmīgs darbs tika ieguldīts būvniecības pieteikumu izskatīšanā un būvatļauju izdošanā trases dienvidu daļas būvniecībai.

**2.2.2.6. Vilces līdzekļu vadītāju (mašīnistu) sertificēšana un vadītāja (mašīnista) instruktoru atzinumi**

Saskaņā ar Direktīvu 2007/59/EK[[26]](#footnote-26) un atbilstoši Dzelzceļa likuma 33.panta trešās daļas 10.punktā noteiktajam pilnvarojumam, Inspekcija dzelzceļa nozarē organizē vilces līdzekļu vadītāju (mašīnistu) sertificēšanas procesu un izsniedz mašīnista vadīšanas apliecību.

Vilces līdzekļa vadītāja (mašīnista) apliecību izsniedz personai, kura atbilst Ministru kabineta 14.09.2010. noteikumos Nr. 873 „Noteikumi par vilces līdzekļa vadītāja (mašīnista) kvalifikācijas un vilces līdzekļa vadīšanas tiesību iegūšanu” noteiktajām prasībām, un kura ir nokārtojusi Inspekcijas teorētisko eksāmenu. Eiropas kopienas parauga vilces līdzekļa vadītāja (mašīnista) vadīšanas apliecība nodrošina vilces līdzekļa vadītājam (mašīnistam) tiesības un iespējas strādāt visā ES teritorijā, neveicot papildu profesionālās kvalifikācijas atzīšanas procedūras. Inspekcija uztur un pārvalda vienoto vilcienu vadītāju vadīšanas apliecību un saskaņoto sertifikātu uzskaites sistēmu - MARS sistēma.

19.tabula. **Vilces līdzekļu vadītāju (mašīnistu) sertificēšanas nodrošināšana**

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| **Piešķirtie sertifikāti:** |  |  |  |  |
| **-vadītājs (mašīnists),** no tiem: | **23** | **31** | **115** | **143** |
| vīrieši | 23 | 31 | 109 | 142 |
| sievietes | 0 | 0 | 6 | 1 |
| **-vadītāja (mašīnista) palīgs** | **57** | **83** | **-\*** | **-** |
| **-vadītāja (mašīnista) instruktoru atzinumi** | **13** | **14** | **14** | **12** |
| **Eksaminācijas** | 100 | 149 | 178 | 186 |
|  |  |  |  |  |

\*- Vilces līdzekļa vadītāja (mašīnista) palīga sertificēšana līdz 01.11.2022., kad sertificēšanas procesu organizēja saskaņā ar Ministru kabineta 28.03.2006. noteikumiem Nr.236 “Noteikumi par vilces līdzekļa vadītāja (mašīnista) instruktora, vilces līdzekļa vadītāja (mašīnista), vilces līdzekļa vadītāja (mašīnista) palīga kvalifikācijas prasībām un sertifikācijas kārtību”.

Pēc sertificējamo personu skaita samazinājuma 2021. gadā, kas bija saistāms ar COVID-19 ierobežojumiem, kravas pārvadājumu apjomu kritumu un nodarbināto mašīnistu samazinājumu, nākamajos gados sertificēto mašīnistu skaits ir palielinājies. Viena no pozitīvajām tendencēm, kas veicināja sertificēto mašīnistu skaita pieaugumu, ir jauno a.s.“Škoda Vagonka” ražoto pasažieru elektrovilcienu laišana tirgū Latvijā un AS “Pasažieru vilciens” veiktā jaunu mašīnistu piesaiste un apmācība.

Jāatzīmē, ka no 2023. gada starp sertificētiem mašīnistiem līdzvērtīgi vīriešiem mašīnista kvalifikāciju pirmo reizi ieguva arī sievietes. 2024. gadā tika sertificēta viena sieviete-mašīniste. Šādi Latvijā tiek atbalstīta Eiropas Komisijas politika un ERA iniciatīva "Sievietes dzelzceļa transportā", kas paredz ES dalībvalstīs palielināt sieviešu darbaspēka īpatsvaru dzelzceļā.

**2.2.2.7****.** **Bīstamo kravu konsultantu (padomnieku) darbības nodrošināšana**

Inspekcijas uzdevumus attiecībā uz bīstamo kravu pārvadājumu drošības konsultantu (padomnieku) darbību nosaka Ministru kabineta 04.07.2023. noteikumi Nr. 363 “Drošības konsultantu (padomnieku) noteikumi bīstamo kravu autopārvadājumu un dzelzceļa pārvadājumu jomā” un citi normatīvi akti, kas regulē dzelzceļa bīstamo kravu pārvadājumus.

Inspekcija veic bīstamo kravu pārvadājumu drošības konsultantu (padomnieku) kvalifikācijas iegūšanas un sertifikāta izsniegšanas administrēšanu, veido dzelzceļa transporta drošības konsultantu (padomnieku) uzskaites reģistru, uzrauga drošības konsultantu (padomnieku) darbību, veicot pārbaudes organizācijās, apkopojot iesniegtos gada pārskatus, un regulāri organizē mācību seminārus par aktualitātēm bīstamo kravu pārvadājuma jomā.

20. tabula. **Bīstamo kravu pārvadājumu drošības konsultantu (padomnieku) sertificēšana un to darbības uzraudzība**

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| Dalība eksaminācijā | 18 | 5\* | 6 | 11 |
| Piešķirtie sertifikāti | 23 | 26 | 30 | 22 |
| Gada pārskatu kontrole | 142 | 113 | 122 | 112 |
| Veiktie auditi/pārbaudes uzņēmumos | 2 | 5 | 15\*\* | 20 |
| Organizētie mācību semināri | 0 | 1 | 2 | 0 |

\* No 2022. gada eksamināciju nodrošina Satiksmes ministrija

\*\*Papildus tika apkopotas 125 aptaujas anketas par uzņēmumiem, kas veic bīstamo kravu pārvadājumus

**2.2.2.8. Stacionāro iekārtu pieņemšana ekspluatācijā**

Stacionāru iekārtu atļauts ekspluatēt tikai pēc tās nodošanas ekspluatācijā, ja tās ir projektētas, būvētas un uzstādītas atbilstoši 2020. gada 9. jūnija Ministru kabineta noteikumiem Nr. 374 “Dzelzceļa savstarpējās izmantojamības noteikumi”, Dzelzceļa būvnoteikumiem un Deklarāciju regulai[[27]](#footnote-27). Latvijā stacionāru iekārtu ekspluatācijas atļauju izsniedz Inspekcija, kura šī procesa īstenošanu uzsāka 2021.gadā.

2024. gadā Inspekcija veica “Stacionāro iekārtu pieņemšanas ekspluatācijā procesa rokasgrāmatas” (04.07.2024.) pilnīgu procedūras pārskatīšanu, kas nodrošina pieteikuma iesniedzējam efektīvāku darbību visā stacionāro iekārtu ekspluatācijas atļaujas saņemšanas procesā un samazina kļūdu riskus.

21.tabula. **Stacionāro iekārtu pieņemšana ekspluatācijā**

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| **Pieņemti lēmumi** | 0 | 0 | 1 | 3 |

**2.2.2.9. Neatkarīgas riska novērtēšanas iestādes atzīšana**

Neatkarīgas riska novērtēšanas iestādes atzīšana notiek atbilstoši Komisijas Īstenošanas regulai (ES) Nr.402/2013[[28]](#footnote-28) prasībām, kurām atbilst arī Dzelzceļa likumā un Ministru kabineta 2020.gada 9.jūnija noteikumos Nr.374 “Dzelzceļa drošības noteikumi” noteiktais.

Inspekcijas funkcija ir atzīt novērtēšanas iestādes Īstenošanas regulas (ES) Nr. 402/2013 izpratnē pēc visas informācijas un dokumentācijas saņemšanas. Inspekcija ir noteikusi kārtību “Neatkarīgas riska novērtēšanas iestādes atzīšanas sistēma saskaņā ar Regulu 402/2013” (2023.)

22.tabula. **Neatkarīgas riska novērtēšanas iestādes atzīšana**

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| **Izsniegti atzinumi** | **0** | **1** | **2** | **0** |
| Pieņemti lēmumi | 0 | 1 | 2 | 0 |
| Veikta uzraudzība | 0 | 0 | 2 | 2 |

### **Normatīvo aktu projektu sagatavošana**

Inspekcija regulāri pārskata nacionālos normatīvos aktus, lai tie atbilstu ES vienotajām prasībām un, nepieciešamības gadījumā, tiek izstrādāti attiecīgie priekšlikumi normatīvo aktu projektiem un iesniegti Satiksmes ministrijā.

2024. gadā Inspekcija ir sagatavojusi priekšlikumus 4 normatīvo aktu projektiem.

23.tabula. **Sagatavoti normatīvo aktu projekti**

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| **Normatīvo aktu projekti** | 3 | 3 | 5 | 4 |

### **Efektīvas darbības nodrošināšana**

Saskaņā ar Stratēģijā noteiktajām prioritātēm 2024. gadā iestādes efektīvas pārvaldības attīstībai un uzturēšanai tika veikts darbs iestādes procedūru pilnveidei, iekšējo procesu analīzei un optimizēšanai, risku identificēšanai, iekšējās un ārējās komunikācijas nodrošināšanai.

24. tabula. **Efektīva pārvaldība**

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| Izstrādāti /pārskatīti iekšējie normatīvie akti | | 19 | 40 | 29 | 21 |
| Izstrādātas /pārskatītas rokasgrāmatas | | 1 | 4 | 6 | 4 |
| Veikti iekšējie auditi/ pārbaudes | | 0 | 1 | 3 | 17\*\*\* |
| Veikti ārējie auditi | | 1 | 2 | 2+1\*\* | 0 |
| Pārskatīti un pilnveidoti pakalpojumi | | 96\* | 5 | 2 | 1 |
| Elektronisko dokumentu aprite | | 2045 | 3713 | 3789 | 2795 |

\*- Pakalpojumu pārvaldības sistēmas izveidošana

\*\*- ERA audits

\*\*\* - Sertificēšanas procesu kvalitātes pārbaudes

Inspekcijas ārējos auditus kā pārraudzības iestāde veic Satiksmes ministrija. Savos auditos tā vērtē iestādes darbības efektivitāti un atbilstību normatīvajiem aktiem, auditu gala ziņojumos norāda uz trūkumiem, sniedz priekšlikumus iekšējās kontroles sistēmas pilnveidošanai un veic ieteikumu ieviešanas uzraudzību. Pēdējos trīs gados Satiksmes ministrija ir veikusi vairākus dažādu procesu tematiskos auditus, kurus Inspekcija ir pārskatījusi un pilnveidojusi:

1. 2021.g.- riska pārvaldība;
2. 2022.g.- informācijas tehnoloģijas un personālvadības procesi;
3. 2023.g.- trauksmes celšana/korupcija un stratēģiskā plānošana.

Inspekcija regulāri un pastāvīgi veic iestādes iekšējo procesu procedūru izvērtēšanu, kas ir izstrādātas atbilstoši ES un nacionālo tiesību aktu prasībām, ERA ieteikumiem.

25. tabula. **Izstrādātās vai pārskatītās procedūras 2024. gadā**

| **Nr.** | **Process** | **Procedūras** |
| --- | --- | --- |
| 1 | Administratīvie un organizatoriskie jautājumi | Valsts dzelzceļa tehniskās inspekcijas sniegto pakalpojumu Eiropas Savienības Dzelzceļu aģentūrai izcenojumu aprēķināšanas metodika un pakalpojumu uzskaites kārtība |
| Darba kārtības noteikumi  Ierobežotas pieejamības informācijas aprites un aizsardzības kārtība |
| 2 | Dokumentu pārvaldība | Dokumentu pārvaldības politika  Lietu nomenklatūra  Elektroniskās dokumentu pārvaldības sistēmas WEB versijas lietotāja rokasgrāmata |
| 3 | Plānošana | Inspekcijas un struktūrvienību gada darba plāni |
| 4 | Uzraudzība | Kārtība, kādā tiek nodrošināta organizāciju Drošības pārskatu novērtēšana;  Vadlīnijas organizācijām drošības pārskatu izstrādāšanai;  Kustības drošības daļas stratēģiskais uzraudzības plāns 2024.-2028.gadam;  Drošības pārskats par 2023.gadu, kopīgie drošības rādītāji, interoperabilitātes rādītāji |
| 5 | Sertifikācija | Vienotā drošības sertifikāta izsniegšanas kārtība;  Ritekļu un ritekļu tipu laišanas tirgū rokasgrāmata;  Atļaujas nodot ekspluatācijā stacionāro iekārtu novērtēšanas grupas reglaments;  Drošības apliecību izdošanas, atjaunošanas, grozīšanas, darbības apturēšanas un atsaukšanas lēmumu pieņemšanas procedūru un lietvedības kārtība;  Stacionāro iekārtu pieņemšanas ekspluatācijā procesa rokasgrāmata |
| 6 | Personālvadība | Kompetenču pārvaldības sistēma;  Personas datu aizsardzības noteikumi;  Atlīdzības noteikumi |
| 7 | IT jautājumi | Par informācijas uzturēšanu tīmekļa vietnē www.vdzti.gov.lv |
| 8 | Būvniecība | Dzelzceļa būvniecības procesu pārraudzības kārtība |
| 9 | Darba drošība | Darba aizsardzības ievadapmācība;  Darba aizsardzības organizēšanas kārtība;  Darba aizsardzības prasības darbam ar displeju;  Elektrodrošības instrukcija;  Ugunsdrošības instrukcija |
| 10 | Komunikācija | Komunikācijas politika;  Komunikācijas plāns 2024.-2026.gadam;  Krīzes komunikācijas kārtība |

Lai nodrošinātu nepārtrauktu nodarbināto kompetenču pilnveidi, regulāri tiek organizētas un veiktas nodarbināto iekšējās un ārējās apmācības, noteikti kvalifikācija celšanas nosacījumi. Apmācības process tiek organizēts grupās vai individuāli.

26.tabula. **Nodarbināto kvalifikācijas celšana un kompetenču apmācības**

|  |  |  |  |  |
| --- | --- | --- | --- | --- |
|  | **2021** | **2022** | **2023** | **2024** |
| **Apmācību stundas** (kopā) | 944 | 1147 | 1015 | 1209 |
| **Ārējās apmācības**: |  |  |  |  |
| skaits | 117 | 115 | 99 | 103 |
| apmācību stundas | 936 | 927 | 795 | 1169 |
| **Iekšējās apmācības:** |  |  |  |  |
| skaits | 2 | 11 | 11 | 5 |
| apmācību stundas | 8 | 220 | 220 | 40 |

# **Inspekcijas struktūra un personāls**

2024. gadā Inspekcijas organizatorisko struktūru un darba organizāciju noteica “Valsts dzelzceļa tehniskās inspekcijas reglaments” (13.02.2023.), kas ir saskaņots ar Satiksmes ministriju.

2024. gadā Inspekcijā tika likvidēta viena struktūrvienība. Šobrīd Inspekciju veido trīs struktūrvienības - visas nodrošina kontroles un uzraudzības funkcijas, izpildot tieši piemērojamo ES tiesību aktu prasību izpildi, viena struktūrvienība nodrošina pārvaldības uzdevumus:

1. **Kustības drošības daļa** uzrauga dzelzceļa transporta sistēmas dalībnieku darbību un drošības prasību ievērošanu- izvērtē organizāciju spēju droši darboties dzelzceļa sistēmā, ievērojot ES un nacionālās prasības un vietējos infrastruktūras nosacījumus. Uzraudzīts tiek gan publiskās lietošanas dzelzceļa infrastruktūras pārvaldītājs, gan privātās lietošanas dzelzceļa infrastruktūras pārvaldītāji, dzelzceļa pārvadātāji, kā arī organizācijas, kas veic ritošā sastāva vai infrastruktūras būvniecību, remontu vai apkopi;
2. **Būvniecības daļa** nodrošina efektīvu un pārskatāmu dzelzceļa būvniecības procesa pārvaldīšanu un kontroli;
3. **Attīstības daļa** nodrošina dzelzceļa drošības politikas veidošanu un ieviešanu, darbojas kā sertifikācijas vai atzīšanas struktūrvienība, kas nodrošina dzelzceļa sistēmas dalībnieku sertificēšanu- sertificēšanas procedūru izveidošanu un nodrošināšanu, sistēmu novērtēšanu, dzelzceļa apakšsistēmu laišanu tirgū, riska pārvaldības procesa piemērošanu, dzelzceļa speciālistu novērtēšanu.

Visas struktūrvienības ir tieši pakļautas direktoram. Inspekcijas struktūrshēma ar nodarbināto amatiem ir atrodama iestādes [tīmekļvietnē](https://www.vdzti.gov.lv/lv/struktura-5).

Inspekcijā ir noteiktas 30 amata vietas. 2024. gadā Inspekcijā tika nodarbinātas 29 personas. Laika periodā no 2021. līdz 2024. gadam nodarbināto skaits ir pieaudzis par 4 amata vietām.



27.tabula. **Personālsastāva raksturojošie rādītāji uz 31.12.2024.**

| **Personālsastāva raksturojošie rādītāji** | **2024** | **Īpatsvars** |
| --- | --- | --- |
| **Amata vietu skaits** | **30** | **100%** |
| **Esošais nodarbināto skaits, no tiem** | **29** | **97%** |
| * ierēdņi | 17 | 59% |
| * darbinieki | 12 | 41% |
| **Dzimums** |  |  |
| * sievietes | 10 | 35% |
| * vīrieši | 19 | 66% |
| **Darbinieki ar augstāko izglītību, no tiem** |  |  |
| * dzelzceļa specializācijā | 17 | 59% |
| * citā tehniskā nozarē | 2 | 7% |
| * tiesību zinātnē | 3 | 10% |
| * citās specialitātēs | 6 | 21% |
| **Sadalījums pa vecuma grupām** |  |  |
| no 30 līdz 39 gadiem | 3 | 10% |
| no 40 līdz 49 gadiem | 13 | 45% |
| no 50 līdz 59 gadiem | 12 | 41% |
| no 60 gadiem un vecāki | 1 | 4% |

Visi Inspekcijas darbinieki ir ar augstāko izglītību. 65% darbinieku ir maģistra grāds vai otra augstākā izglītība. 61% no darbinieku kopskaita ir dzelzceļa speciālisti- augstākā tehniskā izglītība dzelzceļa nozarē (inženiera kvalifikācija), kas nepieciešama, lai darbinieki pārzinātu dzelzceļa nozari, spētu patstāvīgi pieņemt lēmumus ārkārtas situācijās un sniegt priekšlikumus kustības drošības stāvokļa uzlabošanai.

Inspekcijā visvairāk (46%) ir darbinieki vecumā no 50 līdz 59 gadiem. 17% darbinieku strādā no tās izveidošanas dienas, 1999.gada 1.jūlija. Lielāko daļu no Inspekcijas sastāva veido darbinieki, kuri iestādē strādā ilgāk kā piecus gadus.

Inspekcija kā valsts drošības iestāde dzelzceļa jomā Latvijā savā darbībā atbalsta Eiropas Komisijas “Sieviete transportā–ES pārmaiņu platformu” un ERA iniciatīvu "Sievietes dzelzceļa transportā", kas paredz ES dalībvalstīs palielināt sieviešu darbaspēka īpatsvaru dzelzceļā (kas šobrīd veido tikai 21% no visa darbaspēka). Šī ERA iniciatīva nosaka veikt konkrētus pasākumus- palielināt sieviešu iespējas, veicināt dzimumu līdzsvarotību un novērst dzimumu atšķirības. Šī iniciatīva ir minēta arī Inspekcijas Stratēģijā, kā viens no stratēģiskajiem priekšnoteikumiem cilvēkresursu nodrošināšanā, tāpēc Inspekcija ir vienlīdzīgu iespēju darba devējs un pieņem pieteikumus no visiem kandidātiem, kuri atbilst noteiktajiem atlases kritērijiem, nešķirojot tos pēc dzimuma. 2024. gadā Inspekcijas nodrošinātajos dzelzceļa nozares uzraudzības un sertificēšanas procesos piedalījās gan vīrieši, gan sievietes (40% no grupas sastāva).

Inspekcija savai darbībai ir noteikusi kopīgos ētikas pamatprincipus, liela uzmanība tiek pievērsta kolektīva stiprināšanai, uzticamai iekšējai komunikācijai un savstarpējai sadarbībai.

# **Sadarbība un komunikācija**

2024. gadā ir pārskatīta Inspekcijas Komunikācijas politika un izstrādāts Komunikācijas pasākumu plāns 2024.-2026.gadam, kurā ir noteikti Inspekcijas galvenie komunikācijas mērķi un principi, kā arī galvenie pasākumi, tēmas un iniciatīvas noteiktajam laikposmam. Lai nodrošinātu informatīvu, godīgu, proaktīvu un uzticamu sadarbību ar dzelzceļa sistēmas dalībniekiem un veidotu viņu izpratni par dzelzceļa drošību un savstarpēju izmantojamību, ir noteikti 5 galvenie komunikācijas mērķi:

1. sekmēt dzelzceļa sistēmas dalībnieku izpratni par Eiropas Savienības noteiktajiem principiem un to piemērošanu savā praksē;
2. veicināt atklātu un skaidru dialogu ar dzelzceļa sistēmas dalībniekiem par drošības un savstarpējās izmantojamības jautājumiem;
3. izplatīt un nodrošināt konsekventas un vienotas informācijas izplatīšanu visos komunikācijas kanālos;
4. veicināt Inspekcijas kā profesionālas (kompetentas) progresīvas un uzticamas dzelzceļa transporta valsts pārvaldes iestādes tēlu;
5. veicināt pozitīvu Inspekcijas sadarbības kultūru un nodarbināto apmierinātību.

Lai sasniegtu mērķus un ievērotu komunikācijas principus, Inspekcija ir analizējusi savas darbības iekšējo un ārējo vidi, apzinājusi savā darbībā ieinteresētās puses, lietotāju grupas, ārējos un iekšējos klientus, viņu intereses un vajadzības. Katra mērķgrupa no Inspekcijas darbības sagaida konkrētus rezultātus, tāpēc iestādei jāveido piemērotākais sadarbības un komunikācijas veids ar katru no pusēm.

Inspekcija savā komunikācijā izdala trīs lietotāju grupas:

1. **dzelzceļa sistēmas dalībnieki**, kuriem ir nepieciešama skaidra informācija par sertificēšanas vai uzraudzības procedūrām, procedūrās piemērojamiem kritērijiem, pakalpojumu saņemšanu, to maksu, u.t.t
2. **datu lietotāji**, kuriem tiek sniegta informācija un atainoti dati par dzelzceļa satiksmes negadījumiem, cietušajiem un to kategorijām:
   * Eiropas Savienības institūcijas un organizācijas,
   * valsts vai pašvaldību iestādes,
   * pētnieciskās un zinātniskās iestādes, pētnieki, eksperti, ekonomisti
   * izglītības iestādes, skolēni, studenti
3. **sabiedrība**.

Atbilstoši kompetencei Inspekcija sadarbojas ar Satiksmes ministriju, citām valsts pārvaldes institūcijām, ES institūcijām, starptautiskajām un nevalstiskajām organizācijām, to pārstāvjiem un ekspertiem un piedalās dažādās darba grupās.

Cieša sadarbība Inspekcijai notiek ar ERA. Saskaņā ar regulas[[29]](#footnote-29) prasībām ERA uzdevums ir dzelzceļu drošības un savstarpējās izmantojamības uzraudzība un nostiprināšana visā Eiropā. ERA ir institūcija, kas palīdz ES dalībvalstīm, tostarp arī Latvijai, integrēt vienotās dzelzceļu sistēmas prasības un nosaka dzelzceļu stratēģisko kursu, sniedz dalībvalstu iestādēm ieteikumus un rekomendācijas par ES tiesību aktu piemērošanu, nodrošina nepieciešamo informācijas apmaiņu, veic auditus. Inspekcija kopā ar ERA nodrošina noteiktos sertifikācijas procesus, aktīvi piedalās ERA darba grupās, semināros, apmācībās un citos pasākumos. Inspekcija regulāri sniedz ERA pārskatus par iestādes darbību un drošību, tās ieviešanas pasākumiem, plāniem u.c. informāciju.

Inspekcija kā Latvijas valsts drošības iestāde sadarbojas ar Lietuvas un Igaunijas valsts drošības iestādēm gan pārrobežu dzelzceļa infrastruktūras uzraudzībā, gan citās jomās, kas saistītas ar dzelzceļa drošības prasībām, noslēdzot savstarpējo sadarbības līgumu. Uzraudzības nolūkos 2021.gada 29.martā (ar grozījumiem 2022.gada 24.martā) Inspekcija ir noslēgusi memorandu ar Lietuvas transporta drošības administrāciju (Lietuvos transporto saugos administracija), bet 2022.gada 28.martā ar Igaunijas Patērētāju tiesību aizsardzības un tehniskās uzraudzības aģentūru (Tarbijakaitse ja Tehnilise Järelevalve Amet).

Lai dalītos pieredzē, 2024.gada 11.aprīlī notika tikšanās ar Lietuvas valsts drošības iestādes un LTG (AS “Lietuvos geležinkeliai”) pārstāvjiem par ES likumdošanas pielietošanu Baltijas valstīs, ritošā sastāva reģistrācijas īpatnībām, ritošā sastāva atļaujas saņemšanu un tehniskās apkopes nodrošināšanu.

Visciešākā sadarbība un komunikācija ikdienas darbā Inspekcijai notiek ar dzelzceļa sistēmas dalībniekiem (pārvadātāji, manevru darbu veicēji, infrastruktūras pārvaldītāji, par tehnisko apkopi atbildīgās struktūrvienības u.c. gan Latvijā, gan Lietuvā un Igaunijā), ar mērķi informēt un konsultēt par drošības un savstarpējas izmantojamības procesiem, sertificēšanas un uzraudzības prasībām. Tāpēc liela uzmanība tiek pievērsta informatīvu semināru un izglītošanas pasākumu organizēšanai, konsultācijām, kur tiek uzklausīts arī organizāciju viedoklis un ieteikumi.

Kā viens no galvenajiem informācijas avotiem par Inspekcijas darbu ir tīmekļvietne- [www.vdzti.gov.lv](http://www.vdzti.gov.lv). Valsts un pašvaldības iestāžu tīmekļvietņu vienotā platforma, kurā ietilpst arī Inspekcija, nodrošina augsta līmeņa digitālās komunikācijas iespējas, kuras ļauj daudz labāk mijiedarboties ar klientu. Platformas uzturētājs tīmekļvietnē regulāri veic uzlabojumus klientiem nodrošinot informācijas iegūšanu vienkāršā un ērti lietojamā veidā, ievieš jaunus risinājumus piekļūstamības uzlabošanai, nodrošinot tīmekļvietnes pieejamību visām sabiedrības grupām, ieskaitot personas ar invaliditāti.

Saskaņā ar Valsts pārvaldes iekārtas likuma 75.panta otro daļu un Ministru kabineta 14.07.2020. noteikumiem Nr.445 „Kārtība, kādā iestādes ievieto informāciju internetā” iestādē ir izstrādāti iekšējie noteikumi “Par informācijas uzturēšanu tīmekļa vietnē [www.vdzti.gov.lv](http://www.vdzti.gov.lv)”, kas nosaka informācijas ievietošanas, uzturēšanas un aktualizācijas kārtību Inspekcijas tīmekļvietnē.

Inspekcijas tīmekļvietni apmeklē, galvenokārt, dzelzceļa transporta sistēmas dalībnieki, kuru aktīvo lietotāju skaits 2024. gadā, salīdzinot ar 2023. gadu, ir saglabājies līdzīgs.

28.tabula. **Inspekcijas tīmekļvietnes apmeklētība[[30]](#footnote-30)**

|  |  |  |  |  |
| --- | --- | --- | --- | --- |
|  | **2021**\* | **2022** | **2023** | **2024** |
| **Lietotāju skaits** | 1123 | 2925 | 4401 | 4337 |
| **Aktīvo lietotāju skaits mēnesī** | 281 | 323 | 419 | 408 |
| **Lapu skatījumi** | 17 183 | 31 384 | 33 778 | 29 991 |

\*- No 02.09.2021.

Atbilstoši vadlīnijām par “Konsultē vispirms” principa piemērošanu valsts iestāžu darbā Inspekcija divas reizes gadā rīko informatīvus seminārus un sanāksmes, lai informētu dzelzceļa transporta sistēmas dalībniekus par izmaiņām normatīvajos aktos un izskaidrotu, kādas jaunas prasības tās paredz. Tādā veidā tiek novērstas domstarpības un iespējami tiesiskā regulējuma pārpratumi, kā arī tiek atbalstīta dzelzceļa sistēmas dalībnieku tālāka nepārtraukta darbība.

Komunikācijas un pakalpojumu sniegšanas novērtēšanai un uzlabošanai 2024. gadā tika veiktas divas klientu apmierinātības aptaujas, kurās klienti anonīmi varēja izteikt savu viedokli par iestādes darbu, sniegtajiem pakalpojumiem, organizētajiem semināriem, iestādes tīmekļvietnes lietojamību un iesniegt savus priekšlikumus iestādes darbības uzlabošanai.

2. attēls. Klientu apmierinātība 2022.-2024. gadam

2024. gadā veiktās klientu apmierinātības aptaujas norāda (skat. 2.attēlu), ka respondenti (dzelzceļa transporta sistēmas dalībnieki) pozitīvi vērtē iestādes darbu kopumā, ir apmierināti ar sniegtajiem pakalpojumiem un iestādes tīmekļvietnes lietojamību. Lai arī aptaujās respondenti norāda, ka ir atvērti tālākai sadarbībai ar Inspekciju, un izrāda interesi par Inspekcijas rīkotajiem informatīvajiem semināriem, tomēr nedaudz ir samazinājusies apmierinātība par organizētajiem semināriem un iestādes komunikāciju, kam nākotnē jāpievērš lielāka uzmanība.

Inspekcija ar klientiem strādā saskaņā ar Klientu apkalpošanas standartu (2023), kurā definēta vīzija, noteiktas galvenās vērtības un principi veiksmīgai sadarbībai ar klientu, norādīta vēlamā Inspekcijas un klienta rīcība, sniegta informācija par pakalpojumu sniegšanas un saņemšanas veidiem un saziņas iespējām. Standarts ir izstrādāts, lai klients zinātu, kādu rīcību sagaidīt no iestādes, un veiksmīgas sadarbības rezultātā būtu apmierināts ar saņemto pakalpojumu, bet Inspekcijas nodarbinātais būtu motivēts un pārliecināts kvalitatīvi pildīt profesionālos pienākumus un sniegt pakalpojumus, kas atbilst Inspekcijas noteikto mērķu un uzdevumu izpildei, saskan ar normatīvajiem aktiem, iekšējās kārtības noteikumiem, ētikas un uzvedības normām.

Inspekcija ir izstrādājusi un ieviesusi arī Krīzes komunikācijas procedūru ar mērķi nodrošināt operatīvu un sekmīgu informācijas apriti un rīcību, lai izvairītos no potenciāliem krīzes gadījumiem. Kārtība nodrošina iestādes darbību un drošību kopumā, jo, apzinoties iespējamos riskus, tā pieprasa tūlītēju rīcību, tā samazinot arī negatīvo ietekmi uz Inspekcijas darbību.

# **Plānotie pasākumi 2025. gadam**

Plānotie pasākumi 2025.gadam ir noteikti saskaņā ar Stratēģijā izvirzītajiem mērķiem un prioritātēm. Gada plānā katram mērķim attiecīgā darbības procesa ietvaros ir noteikti mērķpasākumi un sasniedzamie rādītāji.

Pasākumi drošības prioritātes mērķu sasniegšanai tiek plānoti saskaņā ar Uzraudzības stratēģiju 2022.-2026.gadam un Stratēģisko uzraudzības plānu 2024.-2028.gadam, uzraudzības un sertificēšanas pasākumi noteikti atbilstoši normatīvo aktu prasībām.

29. tabula.  **Plānotie pasākumi 2025.gadam**

| **Nr.** | **Mērķis** | **Pasākums** | **Plānojamie uzdevumi** |
| --- | --- | --- | --- |
|  | Augsts kustības drošības līmenis | Veikt dzelzceļa sistēmas dalībnieku uzraudzību | * **2** organizācijas DPS daļas audits; * **9** praktiskās darbības novērtēšanas pārbaudes; * organizāciju drošības pārskatu analīze; * **7** bīstamo kravu drošības konsultantu uzraudzības; * bīstamo kravu drošības konsultantu gada pārskatu analīze; * **1** anketēšana par bīstamo kravu pārvadājumiem; |
|  | Panākt drošības kultūras ieviešanu organizācijās | Organizēt dzelzceļa sistēmas dalībnieku izglītošanu un apmācību | **2** tematiskie semināri |
|  | Samazināt nopietnu negadījumu skaitu dzelzceļa sistēmā | Nodrošināt objektīvu datu iegūšanu un datu analīzi | **1** informācijas analīze, izvērtējot kopējos drošības rādītājus (drošības pārskati, COR) |
| Nodrošināt dzelzceļa sistēmas dalībnieku uzraudzību | Nepārsniegt rādītāju  par iepriekšējo gadu (1,32 x10-6 negadījumu skaitu uz vilcienkilometriem) |
|  | Vienotas drošības prasības vienotajā dzelzceļā dzelzceļa telpā | Pārskatīt drošības noteikumus atbilstoši veiktajam ERA vērtējumam | Sagatavoti Ministru kabineta noteikumu projekti par drošības un savstarpējas izmantojamības jautājumiem |
|  | Izstrādāt drošības pasākumu plānu sistēmas uzlabošanai | Drošības pasākumu plāna izstrāde | **1** analīze un izstrādāti ieteikumi cietušo skaita samazināšanai;  cietušo skaita samazināšana par 5% (līdz  2026.gadam) |
|  | Organizācijas apzinās drošības prasības | Novērtēt pretendentu drošības pārvaldības sistēmas, izmantojot OSS | Izskatīti **3** pieteikumi vienotā drošības sertifikāta saņemšanai |
|  | Ritekļu laišana tirgū | Nodrošināt atļaujas izdošanas procesu ritekļiem, izmantojot OSS | Izskatīti **6** pieteikumi ritekļu laišanai tirgū |
| Nodrošināt atļaujas izdošanas procesu 1520mm kravas un pasažieru vagoniem | Izskatīti **6** pieteikumi 1520mm kravas un pasažieru vagonu laišanai tirgū |
|  | Integrētas tehniskās apkopes sistēmas | Novērtēt pretendenta ritekļu tehniskās apkopes sistēmas | Izskatīti **5** iesniegumi par 1520mm sliežu ceļu tehnisko apkopi atbildīgās struktūrvienības sertifikāta saņemšanai |
|  | Iekšējās drošības uzraudzības sistēmas novērtēšana | Izsniegt drošības apliecību | Izskatīti **65** pieteikumi drošības apliecību saņemšanai |
|  | Dzelzceļa būvprojektu izvērtēšana | Izvērtēt un sniegt atzinumus par projektiem | Pieņemti **100** lēmumi par dzelzceļa būvniecību |
| Sadarboties Rail Baltica projekta ietvaros | **6** konsultācijas un sanāksmes par projektu; dalība projekta koordinācijas sanāksmēs |
|  | Vilces līdzekļa vadītāju (mašīnistu) sertificēšana | Nodrošināt vilces līdzekļa vadītāju (mašīnistu) sertificēšanas procedūras veikšanu | Izsniegti **45** vilces līdzekļa vadītāju (mašīnistu) sertifikāti |
| Dalība Padomes darba grupās par sertificēšanas sistēmas pārskatīšanu |
|  | Dzelzceļa sistēmas dalībnieki ir informēti par drošības un savstarpējas izmantojamības procesiem | Informēt dzelzceļa sistēmas dalībniekus par drošību un savstarpēju izmantojamību | **2** informatīvi semināri |
| **1** apmierinātības aptauja par iestādes darbu kopumā un tīmekļvietni;  **1** apmierinātības aptauja par organizēto semināru |
| **340** aktīvie tīmekļvietnes lietotāji mēnesī |
| Dalība ES institūciju organizētajās sanāksmēs un semināros | **10** starptautiskās sanāksmes/semināri |
|  | Novērtēti un pilnveidoti iekšējie procesi kvalitātes vadības procesu piemērošana procedūrās | Pārskatīt un novērtēt iekšējās pamatdarbības procedūras | Pārskatītas **2** procedūras |
| Riska pārvaldības procesa pārskatīšana-Riska politikas un riska novērtēšanas metodikas izstrāde |
| **2** iekšējās revīzijas/auditi |
|  | Kvalitatīvi pakalpojumi | Aprakstīti un regulāri (reizi gadā) pārskatīti pakalpojumu procesi | Maksas pakalpojumu cenrāža izstrāde |
| **2** iekšējie auditi par pakalpojumiem |
| Elektronisko pakalpojumu lietojamība | **30%** pakalpojumu tiek nodrošināti elektroniski; |
|  | Informācijas un komunikācijas tehnoloģiju (IKT) rīku pielietošana iestādes procesos | IKT rīki ir attīstīti 90% lietojamības apjomā | Nodarbināto apmācība:   * IT drošība; * Mākslīgā intelekta metodes darbam |
|  | Inspekcijā nodarbināti kompetenti eksperti | Ieviest un uzturēt kompetenču pārvaldības sistēmu | Nodarbināto apmācība **~960** apmācību  stundas:  Audita plānošana, Brieduma modelis, Risku analīze |
| Cilvēkresursu attīstības plāna pārskatīšana |

1. Dzelzceļa drošības vai tehniskās prasības, kas noteiktas Dzelzceļa likumā, tieši piemērojamos ES tiesību aktos un nacionālajās prasībās; [↑](#footnote-ref-1)
2. Eiropas Parlamenta un Padomes 2016. gada 11. maija Direktīva (ES) 2016/797 par dzelzceļa sistēmas savstarpēju izmantojamību Eiropas Savienībā;

   Eiropas Parlamenta un Padomes 2016. gada 11. maija Direktīva (ES) 2016/798 par dzelzceļa drošību [↑](#footnote-ref-2)
3. KOMISIJAS DELEĢĒTĀ REGULA (ES) 2018/762(2018. gada 8. marts),ar ko saskaņā ar Eiropas Parlamenta un Padomes Direktīvu (ES) 2016/798 izveido kopīgas drošības metodes, kas attiecas uz prasībām drošības pārvaldības sistēmām, un atceļ Komisijas Regulas (ES) Nr. 1158/2010 un (ES) Nr. 1169/2010;

   KOMISIJAS DELEĢĒTĀ REGULA (ES) 2018/761 (2018. gada 16. februāris), ar ko izveido kopīgas drošības metodes uzraudzībai, ko valstu drošības iestādes veic pēc vienotā drošības sertifikāta vai drošības atļaujas izdošanas saskaņā ar Eiropas Parlamenta un Padomes Direktīvu (ES) 2016/798, un atceļ Komisijas Regulu (ES) Nr. 1077/2012;

   KOMISIJAS ĪSTENOŠANAS REGULA (ES) Nr. 402/2013 (2013. gada 30. aprīlis) par kopīgo drošības metodi riska noteikšanai un novērtēšanai un par Regulas (EK) Nr. 352/2009 atcelšanu;

   Komisijas Īstenošanas regula (ES) 2019/779 (2019. gada 16. maijs), ar ko paredz sīki izstrādātus par ritekļu apkopi atbildīgo struktūru sertifikācijas sistēmas noteikumus saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (ES) Nr. 445/2011;

   KOMISIJAS ĪSTENOŠANAS REGULA (ES) 2018/763 (2018. gada 9. aprīlis), ar ko nosaka praktisku kārtību vienoto drošības sertifikātu izdošanai dzelzceļa pārvadājumu uzņēmumiem saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (EK) Nr. 653/2007;

   KOMISIJAS ĪSTENOŠANAS REGULA (ES) 2018/545 (2018. gada 4. aprīlis), ar ko saskaņā ar Eiropas Parlamenta un Padomes Direktīvu (ES) 2016/797 nosaka dzelzceļa ritekļa atļaujas un dzelzceļa ritekļa tipa atļaujas piešķiršanas procesa praktisko kārtību. [↑](#footnote-ref-3)
4. Komisijas Lēmums ( 2012. gada 23. aprīlis ) par dzelzceļa sistēmas kopīgo drošības mērķu otro kopumu; [↑](#footnote-ref-4)
5. ES Komisijas lēmums Nr.2012/226/ES (2012.gada 23.aprīlis) par dzelzceļa sistēmas kopīgo drošības mērķu kopumu. [↑](#footnote-ref-5)
6. <https://www.vdzti.gov.lv/lv/dzelzcela-drosiba-0> [↑](#footnote-ref-6)
7. Drošības pārvaldības sistēma [↑](#footnote-ref-7)
8. <https://oss.era.europa.eu/> [↑](#footnote-ref-8)
9. <https://bis.gov.lv/> [↑](#footnote-ref-9)
10. Sākotnēji veiktie aprēķini [↑](#footnote-ref-10)
11. <https://www.vdzti.gov.lv/lv/dzelzcela-drosiba-0> [↑](#footnote-ref-11)
12. Komisijas deleģētās regulas (ES) 2018/761 (2018. gada 16. februāris), ar ko izveido kopīgas drošības metodes uzraudzībai, ko valstu drošības iestādes veic pēc vienotā drošības sertifikāta vai drošības atļaujas izdošana saskaņā ar Eiropas Parlamenta un Padomes Direktīvu (ES) 2016/798, un atceļ Komisijas Regulu (ES) Nr. 1077/2012. [↑](#footnote-ref-12)
13. <https://www.vdzti.gov.lv/lv/dzelzcela-drosiba-0> [↑](#footnote-ref-13)
14. Komisijas 2018. gada 16. februāra deleģētajā regulā (ES) 2018/761, ar ko izveido kopīgas drošības metodes uzraudzībai, ko valstu drošības iestādes veic pēc vienotā drošības sertifikāta vai drošības atļaujas izdošanas saskaņā ar Eiropas Parlamenta un Padomes direktīvu (ES) 2016/798, un atceļ Komisijas regulu (ES) Nr. 1077/2012. [↑](#footnote-ref-14)
15. DPS- drošības pārvaldības sistēma [↑](#footnote-ref-15)
16. VDI- valsts drošības iestāde [↑](#footnote-ref-16)
17. <https://www.vdzti.gov.lv/lv/inspekcijas-drosibas-parskati> [↑](#footnote-ref-17)
18. <https://virsis.gov.lv/> [↑](#footnote-ref-18)
19. <https://latvija.gov.lv/Services/?organizationName=Valsts+dzelzce%C4%BCa+tehnisk%C4%81+inspekcija> [↑](#footnote-ref-19)
20. <https://www.vdzti.gov.lv/lv/pakalpojumi-0> [↑](#footnote-ref-20)
21. Komisijas īstenošanas regula (ES) 2018/763 (2018.gada 9. aprīlis), ar ko nosaka praktisku kārtību vienoto drošības sertifikātu izdošanai dzelzceļa pārvadājumu uzņēmumiem saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (EK) Nr. 653/2007; [↑](#footnote-ref-21)
22. <https://eradis.era.europa.eu/safety_docs/scert/default.aspx>; [↑](#footnote-ref-22)
23. Komisijas Īstenošanas regula (ES) 2018/545 (2018. gada 4. aprīlis), ar ko saskaņā ar Eiropas Parlamenta un Padomes Direktīvu (ES) 2016/797 nosaka dzelzceļa ritekļa atļaujas un dzelzceļa ritekļa tipa atļaujas piešķiršanas procesa praktisko kārtību un Komisijas Īstenošanas regula (ES) Nr. 402/2013 (2013. gada 30. aprīlis) par kopīgo drošības metodi riska noteikšanai un novērtēšanai un par Regulas (EK) Nr. 352/2009 atcelšanu [↑](#footnote-ref-23)
24. Komisijas Īstenošanas lēmuma (ES) 2018/1614 (2018. gada 25. oktobris), ar ko nosaka specifikācijas ritekļu reģistriem, kas minēti Eiropas Parlamenta un Padomes Direktīvas (ES) 2016/797 47. pantā, un ar ko groza un atceļ Komisijas Lēmumu 2007/756/EK [↑](#footnote-ref-24)
25. Komisijas Īstenošanas regula (ES) 2019/779 (2019. gada 16. maijs), ar ko paredz sīki izstrādātus par ritekļu apkopi atbildīgo struktūru sertifikācijas sistēmas noteikumus saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (ES) Nr. 445/2011 [↑](#footnote-ref-25)
26. [Eiropas Parlamenta un Padomes 2007.gada 23.oktobra Direktīva 2007/59/EK par to vilcienu vadītāju sertifikāciju, kuri vada lokomotīves un vilcienus Kopienas dzelzceļu sistēmā prasībām](https://eur-lex.europa.eu/legal-content/LV/TXT/?uri=celex:32007L0059) [↑](#footnote-ref-26)
27. Komisijas Īstenošanas regula (ES) 2019/250 (2019. gada 12. februāris) par dzelzceļa savstarpējas izmantojamības komponentu un apakšsistēmu “EK” deklarāciju un sertifikātu veidnēm, par paraugu deklarācijai par atbilstību atļautajam dzelzceļa ritekļa tipam un par apakšsistēmu “EK” verifikācijas procedūrām saskaņā ar Eiropas Parlamenta un Padomes Direktīvu (ES) 2016/797, un ar ko atceļ Komisijas Regulu (ES) Nr. 201/2011; [↑](#footnote-ref-27)
28. Komisijas 2013.gada 30.aprīļa īstenošanas regula (ES) Nr.402/2013 par kopīgo drošības metodi riska noteikšanai un novērtēšanai un par regulas (EK) Nr.352/2009 atcelšanu. [↑](#footnote-ref-28)
29. Eiropas Parlamenta un Padomes 2016. gada 11. maija Regulas 2016/796/ES par Eiropas Savienības Dzelzceļu aģentūru un ar ko atceļ Regulu (EK) Nr. 881/2004 [↑](#footnote-ref-29)
30. Google Analytics dati [↑](#footnote-ref-30)